Proposta għal DEĊIŻJONI TAL-KUNSILL dwar li tiġi aċċettata l-Emenda lill-Protokoll tal-1999 tal-Konvenzjoni tal-1979 dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku /* COM/2013/0917 final - 2013/0448 (NLE) */





MEMORANDUM TA’ SPJEGAZZJONI Il-Konvenzjoni tal-1979 dwar it-Tniġġis Transkonfini tal-Arja fuq Distanza Twila (il-Konvenzjoni tal-LRTAP), konkluża taħt l-awspiċi tal-Kummissjoni Ekonomika tan-NU għall-Ewropa (UNECE), hija l-qafas legali internazzjonali prinċipali għall-kooperazzjoni u għat-teħid ta' miżuri biex jitrażżan u, gradwalment, anki jitnaqqas it-tniġġis tal-arja u l-effetti negattivi tiegħu fuq is-saħħa tal-bniedem u fuq l-ambjent fir-reġjun tal-UNECE, b’enfasi speċifika fuq it-tniġġis transkonfinali tal-arja fuq distanza twila. Il-Konvenzjoni tal-LRTAP ġiet iffirmata f’isem il-Komunità Ekonomika Ewropea f’Ħelsinki fl-14 ta’ Novembru 1979 u kienet approvata bid-Deċiżjoni tal-Kunsill 81/462/KE tal-11 ta’ Ġunju 1981.[1] Sal-lum, il-Konvenzjoni tal-LRTAP ġiet estiża bi tmien protokolli, inkluż bil-Protokoll tal-1999 sabiex titnaqqas l-Aċidifikazzjoni, l-Ewtrofikazzjoni u l-Ożonu Troposferiku (il-Protokoll). Dan il-Protokoll jippromwovi approċċ fejn jiġi analizzat aktar minn inkwinant wieħed biex kemm jista' jkun ma jinqabżux il-kargi kritiċi ta’ aċidifikazzjoni u ta' nitroġenu nutrittiv u l-livelli kritiċi ta’ ożonu għas-saħħa tal-bniedem u l-veġetazzjoni. F'dan is-sens, il-Protokoll jistabbilixxi limiti ta' emissjonijiet nazzjonali li ma jridux jinqabżu għal kull waħda mill-Partijiet u li l-istess Partijiet mitluba jaslu għalihom sal-2010; minn hemm 'il quddiem dawn il-limiti jiġu applikati anki għall-erba' inkwinanti li ġejjin: il-kubrit (primarjament id-diossidu tal-kubrit, SO2), l-ossidi tan-nitroġenu (NOx), l-ammonijaka (NH3) u l-komposti organiċi volatili, eskluż il-metan (VOC). Biex il-Partijiet jiġu sostnuti fil-miri tagħhom biex jirrispettaw il-limiti tal-emissjonijiet nazzjonali, l-Annessi tal-Protokoll jistabbilixxu l-valuri ta' limitu tal-emissjonijiet sabiex jiġu kkontrollati l-emissjonijiet ta’ inkwinanti ġġenerati fis-sors minn kategoriji relevanti ta’ sorsi stazzjonarji u mobbli. L-adeżjoni tal-Komunità mal-Protokoll ġiet approvata f’isem il-Komunità bid-Deċiżjoni tal-Kunsill 2003/507/KE tat-13 ta’ Ġunju 2003[2]. Il-Protokoll, li daħal fis-seħħ fis-17 ta’ Mejju 2005, ġie traspost fil-liġi tal-UE prinċipalment permezz tad-Direttiva 2001/80/KE tal-Parlament Ewropew u tal-Kunsill tat-23 ta’ Ottubru 2001 dwar il-limitazzjoni tal-emissjonijiet ta' ċerti tniġġis fl-arja minn impjanti kbar tal-kombustjoni[3] u d-Direttiva 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi tal-emissjonijiet ta’ ċerti inkwinanti atmosferiċi (id-Direttiva NEC)[4]. F’konformità mal-Artikolu 10(2) tal-Protokoll, l-obbligi ġew eżaminati mill-ġdid bejn l-2005 u l-2007. Ir-rieżami kkonkluda li biex jinkisbu l-objettivi ambjentali u dawk marbuta mas-saħħa tal-bniedem, jiġifieri li ma jinqabżux il-kargi u l-livelli kritiċi ta' tniġġis b'mod li saħħet il-bniedem u l-ambjent jitħarsu fit-tul, hemm bżonn ta' sforzi akbar. Fl-2007, il-Partijiet fetħu n-negozjati bil-ħsieb li jemendaw il-Protokoll. Il-proċess ta’ negozjati wassal biex b’konsensus tal-Partijiet preżenti waqt it-30 sessjoni tal-Korp Eżekuttiv tal-Konvenzjoni tal-LRTAP (Executive Body, EB) jiġu adottati żewġ deċiżjonijiet (Deċiżjonijiet tal-EB 2012/1 u 2012/2), li emendaw it-test tal-Protokoll u l-Annessi tiegħu u żiedu żewġ annessi ġodda (X u XI)[5]. Żewġ Deċiżjonijiet oħrajn dwar l-implimentazzjoni tad-dispożizzjonijiet tal-Protokoll (applikazzjoni proviżorja ta’ aġġustamenti fl-impenji marbuta mat-tnaqqis ta’ emissjonijiet nazzjonali[6] jew fl-inventarji nazzjonali tal-emissjonijiet) kienu wkoll addottati b’konsensus bejn il-Partijiet.[7] Id-Deċiżjoni tal-EB 2012/1, li taġġorna d-definizzjonijiet ta’ kargi kritiċi u ta' livelli kritiċi, kif stipulati fl-Anness I tal-Protokoll, ma titlobx ratifikazzjoni mill-Partijiet. Skont l-Artikolu 13(4) tal-Protokoll, din l-emenda ġiet ikkomunikata lill-Partijiet kollha għall-Protokoll fis-7 ta’ Marzu 2013[8] u daħlet fis-seħħ fil-5 ta’ Ġunju 2013. Id-Deċiżjoni tal-EB (2012/2) temenda t-test prinċipali tal-Protokoll u l-Annessi kollha tiegħu (ħlief l-Anness I). Skont l-Artikolu 13(3) tal-Protokoll, din id-Deċiżjoni trid tiġi ratifikata mill-Partijiet. Il-protokoll kif emendat jistipula objettivi ta’ tnaqqis ta’ emissjonijiet nazzjonali ġodda li jridu jinkisbu sal-2020, u jinżammu minn dik is-sena ’l hemm, tal-erba’ inkwinanti tal-arja msemmija hawn fuq kif ukoll tal-materja partikulata fina (PM2,5). Jippromwovi wkoll tnaqqis tal-emissjonijiet tal-karbonju iswed (komponent ta’ materja partikolata ta’ inkwinant, inkwinant tal-klima b'ħajja qasira), jaġġorna l-valuri ta' limitu tal-emissjonijiet stabbiliti fl-Annessi tal-Protokoll, jistabbilixxi standards ġodda dwar il-kontenut ta’ komposti volatili organiċi mhux metaniċi fil-prodotti, u jikkompleta l-obbligu ta’ rappurtar min-naħa tal-Partijiet fejn jidħlu l-emissjonijiet tal-inkwinanti tal-arja kif ukoll il-progress li sar fl-oqsma tat-teknoloġija u r-riċerka. L-emenda lill-Protokoll tiġi trasposta fil-liġi tal-UE permezz ta’ diversi strumenti legali. Għal dak l-għan, il-Kummissjoni pproponiet Direttiva tal-Parlament Ewropew u tal-Kunsill li temenda[9] d-Direttiva NEC u Direttiva tal-Parlament Ewropew u tal-Kunsill dwar il-limitazzjoni ta’ emissjonijiet ta’ ċerti inkwinanti fl-arja minn impjanti ta' kombustjoni medja[10]. Dawn iż-żewġ Direttivi japplikaw it-tnejn li huma, u dan flimkien mad-Direttivi eżistenti tal-UE dwar il-kontroll tas-sorsi tal-emissjonijiet, inkluża d-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali[11]. Fid-dawl ta’ dan, huwa f'loku li l-Unjoni Ewropea taċċetta l-Emenda lill-Protokoll. L-Anness ta' din id-Deċiżjoni jinkludi t-test li jemenda l-Protokoll kif stipulat fid-Deċiżjoni 2012/2 tal-BE. 2013/0448 (NLE) Proposta għal DEĊIŻJONI TAL-KUNSILL dwar li tiġi aċċettata l-Emenda lill-Protokoll tal-1999 tal-Konvenzjoni tal-1979 dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192, flimkien mal-Artikolu 218(6)(a) tiegħu, Wara li kkunsidra l-proposta tal-Kummissjoni Ewropea, Wara li kkunsidra l-kunsens min-naħa tal-Parlament Ewropew, Billi: (1) L-Unjoni hija Parti fil-Konvenzjoni tal-UNECE dwar it-Tniġġis Transkonfinali tal-Arja Fuq Distanza Twila wara li approvatha fl-1981[12]. (2) L-Unjoni hija Parti fil-Protokoll tal-1999 tal-Konvenzjoni dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku, wara li approvatha fit-13 ta’ Ġunju 2003[13]. (3) Il-Partijiet tal-Protokoll tal-Konvenzjoni dwar it-Tniġġis Transkonfini tal-Arja fuq Distanza Twila, fl-2007 bdew negozjati bil-ħsieb li tkompli tittejjeb il-protezzjoni tas-saħħa tal-bniedem u l-ambjent, inkluż billi jiġu stabbiliti obbligi ġodda b'rabta mat-tnaqqis tal-emissjonijiet fil-każ ta' xi inkwinanti tal-arja partikulari, u li jridu jiġu rispettati sas-sena 2020 u billi jiġu aġġornati l-valuri ta' limitu tal-emissjonijiet, u dan filwaqt li jindirizzaw l-emissjonijiet tal-inkwinanti tal-arja fis-sors. (4) Il-Partijiet preżenti fit-30 sessjoni tal-Korp Eżekuttiv tal-Konvenzjoni tal-UNECE dwar it-Tniġġis Transkonfini tal-Arja fuq Distanza Twila adottaw [b'kunsens tal-Partijiet kollha?] id-Deċiżjonijiet 2012/1 u 2012/2 li jemendaw il-Protokoll tal-Konvenzjoni dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku. (5) Id-Deċiżjoni 2012/1 daħlet fis-seħħ u saret effettiva abbażi tal-proċedura mħaffa lprevista fl-Artikolu 13(4) tal-Protokoll. (6) Id-Deċiżjoni 2012/2 tirrikjedi r-ratifika mill-Partijiet fil-Protokoll skont l-Artikolu 13(3) tal-Protokoll. (7) L-Emenda lill-Protokoll tal-Konvenzjoni dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku għaldaqstant għandha tiġi aċċettata f'isem l-Unjoni Ewropea, ADOTTA DIN ID-DEĊIŻJONI: Artikolu 1 L-Emenda lill-Protokoll tal-Konvenzjoni dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku hija b'dan approvata f'isem l-Unjoni Ewropea. It-test tal-Emenda lill-Protokoll hu mehmuż ma’ din id-Deċiżjoni. Artikolu 2 Il-President tal-Kunsill jaħtar lill-persuna li għandha s-setgħa li tipproċedi, f’isem l-Unjoni Ewropea, bid-depożitu tal-istrument ta’ aċċettazzjoni previst fl-Artikolu 13(3) tal-Protokoll tal-Konvenzjoni dwar it-Tniġġis Transkonfini tal-Arja Fuq Distanza Twila sabiex titnaqqas l-aċidifikazzjoni, l-ewtrofikazzjoni u l-ożonu troposferiku, sabiex tesprimi l-kunsens tal-Unjoni Ewropea li tintrabat b’dan il-Protokoll, kif emendat. Artikolu 3 Din id-Deċiżjoni tidħol fis-seħħ dakinhar li tiġi adottata. Magħmul fi Brussell, Għall-Kunsill Il-President [1] ĠU L 171, 27.6.1981, p. 11. [2] ĠU L 179, 17.7.2003, p. 1. [3] ĠU L 309, 27.11.2001, p. 1. [4] ĠU L 309, 27.11.2001, p. 22. [5] Id-Deċiżjonijiet 2012/1 u 2012/2, it-30 sessjoni tal-Korp Eżekuttiv tal-Konvenzjoni, 30 ta' April – 4 ta' Mejju 2012. It-test ta' dawn id-Deċiżjonijiet jinsab f': http://www.unece.org/env/lrtap/multi_h1.html [6] Il-livelli nazzjonali ta' emissjonijiet stabbiliti fl-Anness II tal-Protokoll issa jiġu sostitwiti mill-impenji nazzjonali għal tnaqqis fl-emissjonijiet stabbiliti fl-Anness II tal-Protokoll, kif emendat. [7] Id-Deċiżjonijiet 2012/3 u 2012/4, it-30 sessjoni tal-Korp Eżekuttiv tal-Konvenzjoni, 30 ta' April – 4 ta' Mejju 2012. It-test ta' dawn id-Deċiżjonijiet jinsab f': http://www.unece.org/env/lrtap/multi_h1.html [8] Ref.: ECE/ENV/2013/30. [9] COM(2013) XXX [10] COM (2013) XXX [11] ĠU L 334, 17.12.2010, p. 17. [12] ĠU L 171, 27.6.1981, p. 11. [13] ĠU L 179, 17.7.2003, p.1. Deċiżjoni 2012/2 Emenda tat-test u l-Annessi II sa IX tal- Protokoll tal-1999 sabiex Titnaqqas l-Aċidifikazzjoni, l-Ewtrofikazzjoni u l-Ożonu Troposferiku u ż-żieda tal-Annessi ġodda X u XI Artikolu 1 Emenda Il-Partijiet għall-Protokoll tal-1999 sabiex Titnaqqas l-Aċidifikazzjoni, l-Ewtrofikazzjoni u l-Ożonu Troposferiku, li qed jiltaqgħu fi ħdan it-tletin sessjoni tal-Korp Eżekuttiv, Jiddeċiedu li jemendaw il-Protokoll tal-1999 sabiex Titnaqqas l-Aċidifikazzjoni, l-Ewtrofikazzjoni u l-Ożonu Troposferiku (il-Protokoll ta' Gothenburg) għall-Konvenzjoni dwar it-Tniġġis Transkonfini tal-Arja Fuq Distanza Twila kif hemm stipulat fl-Anness ta' din id-Deċiżjoni. Artikolu 2 Rabta mal-Protokoll ta' Gothenburg L-ebda Stat jew organizzazzjoni reġjonali għall-integrazzjoni ekonomika ma jistgħu jiddepożitaw strument ta' aċċettazzjoni ta' din l-Emenda sakemm ma jkunux preċedentament, jew simultanjament, iddepożitaw strument ta' ratifika, aċċettazzjoni, approvazzjoni jew adeżjoni mal-Protokoll ta' Gothenburg. Artikolu 3 Dħul fis-seħħ F'konformità mal-Artikolu 13, il-paragrafu 3 tal-Protokoll ta' Gothenburg, din l-Emenda għandha tidħol fis-seħħ fid-disgħin jum wara d-data li fiha żewġ terzi tal-Partijiet għall-Protokoll ta' Gothernburg ikunu ddepożitaw mad-Depożitarju l-istrumenti ta' aċċetazzjoni tagħhom hemmhekk. Anness A. Preamblu 1. Fit-tieni paragrafu preambulari, il-kliem 'komposti organiċi volatili u komposti ridotti tan-nitroġenu' jinbidlu bil-kliem 'komposti organiċi volatili, komposti ridotti tan-nitroġenu u materja partikulata'. 2. Fit-tielet paragrafu preambulari, il-kliem 'u l-materja partikulata' jiddaħħlu wara l-kelma 'ożonu'. 3. Fir-raba' paragrafu preambulari, il-kliem 'kubrit u komposti volatili organiċi, kif ukoll sustanzi niġġiesa sekondarji bħall-ożonu' jinbidlu bil-kliem 'kubrit, komposti organiċi volatili, ammonja u materja partikulata emessa direttament, kif ukoll sustanzi niġġiesa ffurmati sekondarjament bħall-ożonu, materja partikulata'. 4. Il-paragrafu preambulari li ġej jiżdied bejn ir-raba' u l-ħames paragrafu preambulari: 'Rikonixximent tal-valutazzjonijiet tal-għarfien xjentifiku mill-organizzazzjonijiet internazzjonali, bħall-Programm tan-Nazzjonijiet Uniti għall-Ambjent, u mill-Kunsill tal-Artiku, dwar il-kobenefiċċji fuq is-saħħa umana u l-klima mit-tnaqqis tal-iswed tal-karbonju u l-ożonu troposferiku, b'mod partikolari fl-Artiku u r-reġjuni Alpini,'. 5. Fis-sitt paragrafu preambulari hemm bidla: Rikonoxximent ukoll li l-Kanada u l-Istati Uniti tal-Amerika qed jindirizzaw bilateralment it-tniġġis tal-arja transkonfini skont il-Ftehim tal-Kwalità tal-Arja bejn il-Kanada u l-Istati Uniti, li jinkludi impenji miż-żewġ pajjiżi biex inaqsu l-emissjonijiet tad-dijossidu tal-kubrit, l-ossidi tan-nitroġenu u l-komposti organiċi volatili, u li ż-żewġ pajjiżi qed jikkunsidraw l-inklużjoni tal-impenji biex inaqqsu l-emissjonijiet tal-materja partikulata, 6. Fis-seba' paragrafu preambulari hemm bidla: Rikonoxximent addizzjonali li l-Kanada hija impenjata li tikseb tnaqqis fid-dijossidu tal-kubrit, l-ossidi tan-nitroġenu, il-komposti organiċi volatili u l-materja partikulata biex tissodisfa l-Istandards Kanadiżi tal-Kwalità tal-Arja Ambjentali għall-ożonu u l-materja partikulata u l-għan nazzjonali biex tnaqqas l-aċidifikazzjoni, u li l-Istati Uniti hija impenjata li timplimenta l-programmi biex tnaqqas l-emissjonijiet tal-ossidi tan-nitroġenu, id-dijossidu tal-kubrit, il-komposti organiċi volatili u l-materja partikulata meħtieġa biex tissodisfa l-istandards tal-kwalità tal-arja ambjentali nazzjonali għall-ożonu u l-materja partikulata, li tagħmel progress kontinwat biex tnaqqas l-effetti tal-aċidifikazzjoni u l-ewtrofikazzjoni u biex ittejjeb il-viżibbiltà fil-parkijiet nazzjonali u bl-istess mod fiż-żoni urbani, 7. Id-disa' u għaxar paragrafu preambulari jinbidlu permezz tal-paragrafi preambulari li ġejjin: 'B'konsiderazzjoni tal-għarfien xjentifiku dwar it-trasport emisferiku tat-tniġġis tal-arja, l-influwenza taċ-ċiklu tan-nitroġenu u s-sinerġiji potenzjali mat-tniġġis tal-arja u t-tibdil fil-klima u l-għażliet ta' kompromess bejniethom, Konxji li l-emissjonijiet mit-trasport bil-baħar u l-avjazzjoni jikkontribwixxu b'mod sinifikanti għall-effetti avversi fuq is-saħħa umana u l-ambjent u li huma kwistjonijiet importanti li qed jiġu kkunsidrati mill-Organizzazzjoni Marittima Internazzjonalii u l-Organizzazzjoni tal-Avjazzjoni Ċivili Internazzjonali,'. 8. Fil-ħmistax-il paragrafu preambulari, il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u materja partikulata'. 9. Fid-dsatax-il paragrafu preambulari, il-kliem 'u l-materja partikulata, inkluż l-iswed tal-karbonju' qed jiddaħħlu wara l-kliem 'komposti tan-nitroġenu'. 10. L-għoxrin u l-wieħed u għoxrin paragrafu preambulari jitħassru. 11. Fit-tnejn u għoxrin paragrafu preambulari: (a) Il-kliem 'u ammonja' jinbidlu bil-kliem 'u komposti mnaqqsa tan-nitroġenu', u (b) Il-kliem 'inkluż l-ossidu nitruż' jinbidlu bil-kliem', inkluż l-ossidu nitruż u l-livelli tan-nitrat fl-ekosistemi,'. 12. Fit-tlieta u għoxrin paragrafu preambulari, il-kelma 'troposferika' tinbidel bil-kliem 'fil-livell tal-art'. B. Artikolu 1 1. Il-paragrafu li ġej jiddaħħal wara l-paragrafu 1: 1 bis. It-termini 'dan il-Protokoll', 'il-Protokoll' u 'l-Protokoll preżenti' jfissru l-Protokoll tal-1999 sabiex Titnaqqas l-Aċidifikazzjoni, l-Ewtrofikazzjoni u l-Ożonu Troposferiku, kif jiġi emendat minn żmien għal żmien; 2. Il-kliem ', espress bħala ammonja (NH3)' jiżdiedu fl-aħħar tal-paragrafu 9. 3. Il-paragrafi li ġejjin jiddaħħlu wara l-paragrafu 11: 11 bis. 'Materja partikulata' jew 'PM (particulate matter)' hija sustanza niġġiesa tal-arja li tikkonsisti minn taħlita ta' partiċelli sospiżi fl-arja. Dawn il-partiċelli jvarjaw fil-proprjetajiet fiżiċi (bħad-daqs u l-forma) u l-kompożizzjoni kimika tagħhom. Sakemm ma jkunx dikjarat mod ieħor, ir-referenzi kollha għall-materja partikulata fil-Protokoll preżenti jirreferu għal partiċelli b'dijametru ajrudinamiku daqs jew inqas minn 10 microns (µm) (PM10), inkluż dawk b'dijametru ajrudinamiku daqs jew inqas minn 2.5 µm (PM2.5); 11 ter. 'Iswed tal-karbonju' tfisser materja partikulata karbonjuża li tassorbi d-dawl; 11 kwartal. 'Prekursuri tal-ożonu' tfisser ossidi tan-nitroġenu, komposti organiċi volatili, metan u monossidu tal-karbonju; 4. Fil-paragrafu 13, il-kliem 'jew flussi għar-riċetturi' jiddaħħlu wara l-kelma 'atmosfera'. 5. Fil-paragrafu 15, il-kliem 'komposti organiċi volatili jew ammonja' jinbidlu bil-kliem 'komposti organiċi volatili, ammonja jew materja partikulata'. 6. Fis-16-il paragrafu hemm bidla: 'Sors stazzjonarju ġdid' tfisser kwalunkwe sors stazzjonarju li l-kostruzzjoni jew il-modifika sostanzjali tiegħu tibda sena wara li tgħaddi sena waħda mid-data tad-dħul fis-seħħ għal Parti għall-Protokoll preżenti. Parti tista' tiddeċiedi li ma tittrattax bħala sors stazzjonarju ġdid kwlunkwe sors stazzjonarju li għalih diġà tkun ingħatat l-approvazzjoni mill-awtoritajiet nazzjonali kompetenti li jixirqu mad-dħul fis-seħħ tal-Protokoll għal dik il-Parti u sakemm il-kostruzzjoni jew il-modifika sostanzjali tinbeda fi żmien 5 snin minn dik id-data. Għandha tkun kwistjoni għall-awtoritajiet kompetenti nazzjonali biex jiddeċiedu jekk modifika hix sostanzjali jew le, billi jikkunsidraw fatturi bħal ma huma l-benefiċċji ambjentali tal-modifika. C. Artikolu 2 1. Fix-chapeau: (a) Qabel il-kliem 'L-għan tal-Protokoll preżenti' jiddaħħal '1'; (b) Il-kliem 'ammonja u komposti organiċi volatili' jinbidlu bil- kliem 'ammonja, komposti organiċi volatili u materja partikulata'; (c) Il-kliem 'u l-ambjent' jiddaħħlu wara 'saħħa umana'; (d) Il-kliem 'materjali u uċuħ tar-raba' jinbidlu bil-kliem 'materjali, uċuħ tar-raba' u l-klima fit-terminu ta' żmien qasir u twil'; u (e) Il-kliem ', materja partikulata' jiddaħħlu wara l-kelma ewtrofikazzjoni'. 2. Il-kliem ', li jippermettu l-irkupru tal-ekosistema' jiddaħħlu fl-aħħar tas-subparagrafu (a). 3. Fis-subparagrafu (b), il-kliem ', li jippermettu l-irkupru tal-ekosistema' jiżdiedu fl-aħħar tas-subparagrfu u l-kelma 'u' titħassar wara l-punt u l-virgola. 4. Fis-subparagrafu (c) (ii), il-kliem 'Standard għall-Kanada kollha' jinbidlu bil-kliem 'Standard Kanadiż tal-Kwalità tal-Arja Ambjentali'. 5. Wara s-subparagrafu (c) jiżdiedu s-subparagrafi ġodda (d), (e) u (f) kif ġej: (d) Għal materja partikulata: (i) Għall-Partijiet li jinsabu fil-kamp ta' applikazzjoni ġeografiku tal-EMEP, il-livelli kritiċi tal-materja partikulata, kif mogħtija fl-Anness I; (ii) Għall-Kanada, l-Istandards Kanadiżi tal-Kwalità tal-Arja Ambjentali għall-materja partikulata; u (iii) Għall-Istati Uniti tal-Amerika, l-Istandards Nazzjonali tal-Kwalità tal-Arja Ambjentali għall-materja partikulata; (e) Għall-Partijiet li jinsabu fil-kamp ta' applikazzjoni ġeografiku tal-EMEP, il-livelli kritiċi tal-ammonja, kif mogħtija fl-Anness I; u (f) Għall-Partijiet li jinsabu fil-kamp ta' applikazzjoni ġeografiku tal-EMEP, il-livelli aċċettabbli tan-niġġiesa tal-arja biex jipproteġu l-materjali, kif mogħtija fl-Anness I; 6. Jiżdied paragrafu 2 ġdid fl-aħħar tal-Artikolu 2 kif ġej: 2. Għan ieħor huwa li l-Partijiet għandhom, fl-implimentazzjoni tal-miżuri biex jiksbu l-miri nazzjonali tagħhom għall-materja partikulata, jagħtu prijorità, sal-limitu li huma jikkunsidraw xieraq, lill-miżuri tat-tnaqqis tal-emissjonijiet li jnaqqsu b'mod sinifikanti wkoll l-iswed tal-karbonju sabiex jipprovdu benefiċċji għas-saħħa umana u l-ambjent u biex jgħinu jtaffu t-tibdil fil-klima tal-futur qarib. D. Artikolu 3 1. Fil-paragrafu 1: (a) Il-kelma 'limitu' fl-ewwel linja tinbidel bil-kliem 'impenn għat-tnaqqis'; (b) Il-kelma 'limitu' fit-tieni linja tinbidel bil-kliem 'impenn'; u (c) Il-kliem 'Fit-teħid ta' passi biex inaqqsu l-emissjonijiet tal-materja partikulata, kull Parti għandha tfittex tnaqqis minn dawk il-kategoriji ta' sorsi magħrufa li jirrilaxxaw ammonti kbar ta' iswed tal-karbonju, sal-limitu li huma jikkunsidraw xieraq.' jiżdiedu fl-aħħar tal-paragrafu. 2. Fil-paragrafi 2 u 3, il-kliem 'V u VI' jinbidlu bil-kliem 'V, VI u X”. 3. Il-kliem 'Suġġett għall-paragrafi 2 bis u 2 ter,' jiddaħħlu fil-bidu tal-paragrafu 2. 4. Il-paragrafi ġodda 2 bis u 2 ter jiddaħħlu kif ġej: 2 bis. Parti li diġà kienet Parti għall-Protokoll preżenti qabel id-dħul fis-seħħ ta' emenda li tintroduċi kategoriji ġodda tas-sors tista' tapplika l-valuri limitu applikabbli għal 'sors stazzjonarju eżistenti' għal kwalunkwe sors f'kategorija ġdida bħal din li l-kostruzzjoni jew il-modifika sostanzjali tiegħu tibda qabel ma tgħaddi sena waħda mid-data tad-dħul fis-seħħ ta' dik l-emenda għal dik il-Parti, sakemm u sal-punt li dak is-sors aktar tard jesperjenza modifika sostanzjali. 2 ter. Parti li diġà kienet Parti għal Protokoll preżenti qabel id-dħul fis-seħħ ta' emenda li tintroduċi valuri limitu ġodda applikabbli għal 'sors stazzjonarju ġdid' tista' tkompli tapplika l-valuri limitu applikabbli preċedentament għal kwalunkwe sors li l-kostruzzjoni jew il-modifika sostanzjali tiegħu tibda qabel ma tgħaddi sena waħda mid-data tad-dħul fis-seħħ ta' dik l-emenda għal dik il-Parti, sakemm u sal-punt li dak is-sors aktar tard jesperjenza modifika sostanzjali. 5. Il-paragrafu 4 jitħassar. 6. Fil-paragrafu 6 hemm bidla: Kull Parti għandha tapplika l-aħjar tekniki disponibbli għas-sorsi mobbli koperti mill-Anness VIII u għal kull sors stazzjonarju kopert mill-Annessi IV, V, VI u X, u, kif tqies li huwa xieraq, miżuri biex tikkontrolla l-iswed tal-karbonju bħala komponent tal-materja partikulata, b'konsiderazzjoni tal-gwida adottata mill-Korp Eżekuttiv. 7. Fil-paragrafu 7 hemm bidla: Kull Parti għandha, safejn huwa teknikament u ekonomikament fattibbli, u b'konsiderazzjoni tal-ispejjeż u l-vantaġġi, tapplika l-valuri limitu għall-kontenuti tal-VOC ta' prodotti kif identifikati fl-Anness XI f'konformità mal-iskali taż-żmien speċifikati fl-Anness VII. 8. Fil-paragrafu 8 (b): (a) Il-kliem 'dokument V' u 'waqt l-isbattax-il sessjoni tagħha (id-Deċiżjoni 1999/1) u kwalunkwe emenda għaliha' jitħassru; u (b) Is-sentenza li ġejja tiddaħħal fl-aħħar tal-paragrafu: Għandha tingħata attenzjoni speċjali għat-tnaqqis tal-emissjonijiet tal-ammonja minn sorsi sinifikanti ta' ammonja għal dik il-Parti. 9. Fil-paragrafu 9 (b), il-kliem 'ammonja u/jew komposti organiċi volatili li jikkontribwixxu għall-aċidifikazzjoni, l-ewtrofikazzjoni jew il-formazzjoni tal-ożonu' jinbidlu bil-kliem 'ammonja, komposti organiċi volatiti u/jew materja partikulata li jikkontribwixxu għall-aċidifikazzjoni, l-ewtrofikazzjoni, il-formazzjoni tal-ożonu jew livelli ogħla ta' materja partikulata'. 10. Fil-paragrafu 10 (b) , il-kliem 'kubrit u/jew komposti organiċi volatili' jinbidlu bil-kliem 'kubrit, komposti organiċi volatili u/jew materja partikulata'. 11. Fl-paragrafu 11 hemm bidla kif ġej: Il-Kanada u l-Istati Uniti tal-Amerika għandhom, mar-ratifika, l-aċċettazzjoni jew l-approvazzjoni ta', jew l-adeżjoni mal-Protokoll preżenti jew l-emenda li tinsab fid-Deċiżjoni 2012/2 jissottomettu l-impenji rispettivi tagħhom tat-tnaqqis fl-emissjonijiet lill-Korp Eżekuttiv fir-rigward tal-kubrit, l-ossidi tan-nitroġenu, il-komposti organiċi volatili u l-materja partikulata sabiex jiġu inkorporati awtomatikament fl-Anness II. 12. Wara l-paragarfu 11 jiżdiedu paragrafi ġodda kif ġej: 11 bis. Il-Kanada għandha wkoll mar-ratifika, l-aċċetazzjoni jew l-approvazzjoni tal-Prokoll preżenti jew l-adeżjoni miegħu, tissottometti lill-Korp Eżekuttiv valuri limitu rilevanti għall-inkorporazzjoni awtomatika fl-Annessi IV, V, VI, VIII, X u XI. 11 ter. Kull Parti għandha tiżviluppa u żżomm inventarji u projezzjonijiet għall-emissjonijiet tad-dijossidu tal-kubrit, l-ossidi tan-nitroġenu, l-ammonja, il-komposti organiċi volatili, u l-materja partikulata. Il-Partijiet li jinsabu fil-kamp ta' applikazzjoni ġeografiku tal-EMEP għandhom jużaw il-metodoloġiji speċifikati fil-linji gwida ppreparati mill-Korp ta' Tmexxija tal-EMEP u adottat mill-Partijiet waqt sessjoni tal-Korp Eżekuttiv. Partijiet li jinsabu barra mill-kamp ta' applikazzjoni ġeografiku tal-EMEP għandhom jużaw bħala gwida l-metodoloġiji żviluppati fil-pjan ta' ħidma tal-Korp Eżekuttiv. 11 quater. Kull Parti għandha tipparteċipa b'mod attiv fil-programmi skont il-Konvenzjoni dwar l-effetti tat-tniġġis tal-arja fuq is-saħħa umana u l-ambjent. 11 quinquies. Għall-fini tat-tqabbil tat-totali tal-emissjonijiet nazzjonali mal-impenji tat-tnaqqis tal-emissjonijiet kif stipulati fil-paragrafu 1, Parti tista' tuża proċedura speċifikata fid-Deċiżjoni tal-Korp Eżekuttiv. Proċedura bħal din għandha tinkludi dispożizzjonijiet dwar is-sottomissjoni tad-dokumentazzjoni ta' appoġġ u dwar ir-reviżjoni tal-użu tal-proċedura. E. Artikolu 3 bis 1. Jiżdied Artikolu 3 bis ġdid kif ġej: Artikolu 3 bis Arranġamenti Tranżitorji Flessibbli 1. Minkejja l-Artikolu 3, il-paragrafi 2, 3, 5 u 6, Parti għall-Konvenzjoni li ssir Parti għall-Protokoll preżenti bejn l-1 ta' Jannar 2013 u l-31 ta' Diċembru 2019, tista' tapplika arranġamenti tranżitorji flessibbli għall-implimentazzjoni tal-valuri limitu speċifikati fl-Annessi VI u/jew VIII skont il-kundizzjonijiet speċifikati f'dan l-Artikolu. 2. Kwalunkwe Parti li tagħżel li tapplika l-arranġamenti tranżitorji flessibbli skont dan l-Artikolu għandha tindika fl-istrument ta' ratifika, aċċetazzjoni jew approvazzjoni tagħha jew l-adeżjoni mal-Protokoll preżenti dan li ġej: (a) id-dispożizzjonijiet speċifiċi tal-Anness VI u/jew VIII li għalih il-Parti tagħżel li tapplika arranġamenti tranżitorji flessibbli; u (b) pjan ta' implimentazzjoni li jidentifika skeda ta' żmien għal implimentazzjoni sħiħa tad-dispożizzjonijiet speċifikati. 3. Pjan ta' implimentazzjoni skont il-paragrafu 2 (b) għandu, bħala minimu, jipprovdi għall-implimentazzjoni tal-valuri limitu għal sorsi stazzjonarji ġodda u eżistenti speċifikati fit-Tabelli 1 u 5 tal-Anness VI u t-Tabellli 1, 2, 3, 13, u 14 tal-Anness VIII sa mhux iktar tard minn tminn snin wara d-dħul fis-seħħ tal-Protokoll preżenti għall-Parti, jew il-31 ta' Diċembru, 2022, liema jkun l-iktar kmieni. 4. Fl-ebda każ ma tista' tiġi posposta l-implimentazzjoni ta' Parti ta' kwalunkwe valur limitu għal sorsi stazzjonarji ġodda u eżistenti speċifikati fl-Anness VI jew l-Anness VIII lil hinn mill-31 ta' Diċembru, 2030. 5. Parti li tagħżel li tapplika l-arranġamenti tranżitorji flessibbli skont dan l-Artikolu għandha tipprovdi lis-Segretarju Eżekuttiv tal-Kummissjoni b'rapport ta' kull tlett snin dwar il-progress tagħha lejn l-implimentazzjoni tal-Anness VI u/jew VIII. Is-Segretarju Eżekuttiv tal-Kummissjoni se jagħmel dawn ir-rapporti ta' kull tlett snin disponibbli għall-Korp Eżekuttiv. F. Artikolu 4 1. Fil-paragrafu 1, il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u materja partikulata, inkluż iswed tal-karbonju'. 2. Fil-paragrafu 1 (a), il-kliem 'berners b'emissjonijiet baxxi u prattika ambjentali tajba fl-agrikoltura' jinbidlu bil-kliem 'berners tal-emissjonijiet baxxi, prattika ambjentali tajba fl-agrikoltura u miżuri li huma magħrufa li jtaffu l-emissjonijiet tal-iswed tal-karbonju bħala komponent tal-materja partikulata'. G. Artikolu 5 1. Fil-paragrafu 1 (a): (a) Il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u materja partikulata, inkluż iswed tal-karbonju', u (b) Il-kliem ''limiti nazzjonali tal-emissjonijiet jew' jinbidlu bil-kliem 'impenji tat-tnaqqis tal-emissjonijiet u'. 2. Fil-paragrafu 1 (c) hemm bidla: (c) Livelli tal-ożonu tal-livell tal-art u l-materja partikulata; 3. Fil-paragrafu 1 (d), '6' jinbidel b’'6; u'. 4. Jiżdied paragrafu 1 (e) ġdid kif ġej: (e) It-titjib ambjentali u fis-saħħa umana assoċjat mal-kisba tal-impenji tat-tnaqqis tal-emissjonijiet għall-2020 u lil hinn kif hemm elenkat fl-Anness II. Għall-pajjiżi li jinsabu fil-kamp ta' applikazzjoni ġeografiku tal-EMEP, l-informazzjoni dwar titjib bħal dan se tiġi ppreżentata fil-gwida adottata mill-Korp Eżekuttiv. 5. Fil-paragrafu 2 (e): (a) Il-kliem 'Saħħa u ambjentali' jinbidlu bil-kliem 'Saħħa umana, ambjentali u klima'; u (b) Il-kliem 'tnaqqis ta'' jiddaħħlu wara l-kliem 'assoċjati ma''. H. Artikolu 6 1. Fil-paragrafu 1 (b) , il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u materja partikulata'. 2. Fil-paragrafu 1 (f), il-kliem 'dokumenti 1 sa V' u 'waqt l-isbattax-il sessjoni tagħha (id-Deċiżjoni 1999/1) u kwalunkwe emenda għaliha' jitħassru. 3. Fil-paragrafu 1 (g), il-kliem 'dokument VI' u 'waqt l-isbattax-il sessjoni tagħha (id-Deċiżjoni 1999/1) u kwalunkwe emenda għaliha' jitħassru. 4. Fil-paragrafu 1 (h), il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u materja partikulata'. 5. Fil-paragrafu 2 hemm bidla: Kull Parti għandha tiġbor u tmantni informazzjoni dwar: (a) Konċentrazzjonijiet ambjentali u depożiti ta' komposti tal-kubrit u n-nitroġenu; (b) Konċentrazzjonijiet ambjentali ta' ożonu, komposti organiċi volatili u materja partikulata; u (c) Jekk prattikabbli, stimi tal-espożizzjoni tal-ożonu tal-livell tal-art u l-materja partikulata. Kull Parti għandha, jekk prattikabbli, tiġbor u tmantni wkoll informazzjoni dwar l-effetti ta' dawn is-sustanzi niġġiesa kollha fuq is-saħħa umana, l-ekosistemi terrestri u akwatiċi, il-materjali u l-klima. Partijiet li jidħlu fil-kamp ta' applikazzjoni ġeografiku tal-EMEP għandhom jużaw il-linji gwida adottati mill-Korp Eżekuttiv. Partijiet li jinsabu barra mill-kamp ta' applikazzjoni ġeografiku tal-EMEP għandhom jużaw bħala gwida l-metodoloġiji żviluppati fil-pjan ta' ħidma tal-Korp Eżekuttiv. 6. Jiddaħħal paragrafu 2 bis ġdid kif ġej: 2 bis. Kull Parti għandha, sal-limitu li tikkunsidra xieraq, tiżviluppa u tmantni wkoll inventarji u projezzjonijiet għall-emissjonijiet tal-iswed tal-karbonju, permezz tal-użu tal-linji gwida adottati mill-Korp Eżekuttiv. I. Artikolu 7 1. Fil-paragrafu 1 (a) (ii), il-kliem 'il-paragrafu 3' jinbidlu bil-kliem 'il-paragrafi 3 u 7'. 2. Hemm bidla fix-chapeau tal-paragrafu 1 (b): (b) Kull Parti li tidħol fil-kamp ta' applikazzjoni ġeografiku tal-EMEP għandha tirrapporta lill-EMEP permezz tas-Segretarju Eżekuttiv tal-Kummissjoni l-informazzjoni li ġejja għall-emissjonijiet tad-dijossidu tal-kubrit, l-ossidi tan-nitroġenu, l-ammonja, il-komposti organiċi volatili u l-materja partikulata, abbażi tal-linji gwida ppreparati mill-Korp ta' Tmexxija tal-EMEP u adottati mill-Korp Eżekuttiv: 3. Fil-paragrafu 1 (b) (i), il-kliem 'tal-kubrit, ossidi tan-nitroġenu, ammonja u komposti organiċi volatili' jitħassru. 4. Fil-paragrafu 1 (b) (ii): (a) Il-kliem 'ta' kull sustanza' jitħassru; u (b) In-numru '(1990)' jinbidel bil-kliem 'speċifikat fl-Anness II'. 5. Fil-paragrafu 1 (b) (iii), il-kliem 'u l-pjanijiet ta' tnaqqis attwali' jitħassru. 6. Fil-paragrafu 1 (b) (iv) hemm bidla: (iv) Rapport Informattiv tal-Inventarju li fih informazzjoni dettaljata dwar l-inventarji tal-emissjonijiet rapportati u l-projezzjonijiet tal-emissjonijiet; 7. Jiddaħħal paragrafu 1 (b bis) ġdid kif ġej: (b bis) Kull Parti li tidħol fil-kamp ta' applikazzjoni ġeografiku tal-EMEP għandha tirrapporta l-informazzjoni disponibbli lill-Korp Eżekuttiv, permezz tas-Segretarju Eżekuttiv tal-Kummissjoni, dwar il-programmi tal-effetti tat-tniġġis tal-arja tagħha fuq is-saħħa umana u l-ambjent u l-monitoraġġ atmosferiku u l-programmi tal-immudellar skont il-Konvenzjoni, permezz tal-użu tal-linji gwida adottati mill-Korp Eżekuttiv; 8. Fil-paragrafu 1 (c) hemm bidla: (c) Partijiet f'żoni li jinsabu barra mill-kamp ta' applikazzjoni ġeografiku tal-EMEP għandhom jirrapportaw l-informazzjoni disponibbli dwar il-livelli tal-emissjonijiet, inkluż għas-sena ta' referenza speċifikata fl-Anness II u li tixraq għaż-żona ġeografika koperta mill-impenji ta' tnaqqis tal-emissjonijiet tagħhom. Partijiet f'żoni li jinsabu barra mill-kamp ta' applikazzjoni ġeografiku tal-EMEP għandhom jagħmlu disponibbli informazzjoni simili għal dik speċifikata fis-subparagrafu (b bis), jekk ikunu mitluba jagħmlu dan mill-Korp Eżekuttiv. 9. Jiżdied subpararafu (d) ġdid wara s-subparagrafu 1 (c) kif ġej: (d) Kull Parti għandha tirraporta wkoll, fejn disponibbli, l-inventarji u l-projezzjonijiet tagħha tal-emissjonijiet tal-iswed tal-karbonjum permezz tal-użu tal-linji gwida adottati mill-Korp Eżekuttiv. 10. Fix-chapeau tal-paragrafu 3, hemm bidla: Fuq domanda u f'konformità mal-iskali taż-żmien deċiżi mill-Korp Eżekuttiv, EMEP u korpi sussidjarji oħrajn għandhom jipprovdu lill-Korp Eżekuttiv l-informazzjoni rilevanti dwar: 11. Fil-paragrafu 3 (a), il-kliem 'materja partikulata inkluż l-iswed tal-karbonju,' jiddaħħlu wara l-kliem 'konċentrazzjonijiet ta''. 12. Fil-paragrafu 3 (b), il-kliem 'ożonu u l-prekursuri tiegħu.' jinbidlu bil-kliem 'materja partikulata, ożonu tal-livell tal-art u l-prekursuri tagħhom;'. 13. Jiżdiedu s-subparagrafi (c) u (d) ġodda wara s-subparagrafu 3 (b) kif ġej: (c) Effetti avversi fuq is-saħħa umana, l-ekosistemi naturali, il-materjali u l-uċuħ tar-raba', inkluż l-interazzjonijiet mat-tibdil fil-klima u l-ambjent marbuta mas-sustanzi koperti mill-Protokoll preżenti, u l-progress fil-kisba ta' titjib fis-saħħa umana u ambjentali kif deskritt fil-gwida adottata mill-Korp Eżekuttiv; u (d) Il-kalkolu tal-baġits tan-nitroġenu, l-effiċjenza tal-użu tan-nitroġenu u n-nitroġenu żejjed u t-titjib tagħhom fi ħdan iż-żona ġeografika tal-EMEP, permezz tal-użu tal-gwida adottata mill-Korp Eżekuttiv. 14. L-aħħar sentenza tal-paragrafu 3 titħassar. 15. Fil-paragrafu 4, il-kliem 'u materja partikulata' jiżdiedu fl-aħħar tal-paragrafu. 16. Fil-paragrafu 5, il-kliem 'konċentrazzjonijiet attwali tal-ożonu u l-livelli kritiċi tal-ożonu' jinbidlu bil-kliem 'konċentrazzjonijiet attwali tal-ożonu u tal-materja partikulata u l-livelli kritiċi tal-ożonu u l-materja partikulata'. 17. Jiddaħħal paragrafu 6 ġdid kif ġej: 6. Minkejja l-Artikolu 7.1 (b), Parti tista' titlob lill-Korp Eżekuttiv permess biex tirrapporta inventarju limitat għal sustanza jew sustanzi niġġiesa partikulari jekk: (a) Il-Parti preċedentament ma kellix obbligi ta' rappurtar skont il-Protokoll preżenti jew kwalunkwe protokoll ieħor għal dik is-sustanza niġġiesa; u (b) L-inventarju limitat tal-Parti jinkludi, bħala minimu, is-sorsi kbar tal-punt kollha tas-sustanza jew sustanzi niġġiesa fi ħdan il-Parti jew PEMA (pollution emissions management area - żona ta' ġestjoni tal-emissjonijiet ta' tniġġis) rilevanti. Il-Korp Eżekuttiv għandu jagħti domanda bħal din annwalment sa ħames snin wara d-dħul fis-seħħ tal-Protokoll preżenti għal Parti, iżda fl-ebda każ għar-rappurtar tal-emissjonijiet għal kwalunkwe sena wara l-2019. Domanda bħal din se tkun akkumpanjata minn informazzjoni dwar il-progress lejn l-iżvilupp ta' inventarju iktar komplut bħala parti mir-rappurtar annwali tal-Parti. J. Artikolu 8 1. Fil-paragrafu (b), il-kliem 'materja partikulata, inkluż l-iswed tal-karbonju,' jiddaħħlu wara l-kliem 'dawk dwar'. 2. Fil-paragrafu (c), il-kliem 'komposti tan-nitroġenu u komposti organiċi volatili' jinbidlu bil-kliem 'komposti tan-nitroġenu, komposti organiċi volatili u materja partikulata, inkluż l-iswed tal-karbonju'. 3. Wara l-paragrafu (d), jiddaħħal paragrafu (d bis) ġdid kif ġej: It-titjib tal-fehim xjentifiku tal-kobenefiċċji potenzjali għat-taffija tat-tibdil fil-klima assoċjat ma' xenarji ta' tnaqqis potenzjali għan-niġġiesa tal-arja (bħall-metan, il-monossidu tal-karbonju u l-iswed tal-karbonju) li għandhom effetti ta' sfurzar radjattiv fit-terminu qasir u effetti klimatiċi oħrajn; 4. Fil-paragrafu (e), il-kliem 'ewtrofikazzjoni u tniġġis fotokimiku' jinbidlu bil-kliem 'ewtrofikazzjoni, tniġġis fotokimiku u materja partikulata'. 5. Fil-paragrafu (f), il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u prekursuri oħrajn tal-ożonu, u materja partikulata'. 6. Fil-paragrafu (g): (a) Il-kliem 'nitroġenu u komposti organiċi volatili' jinbidlu bil-kliem 'nitroġenu, komposti organiċi volatili u materja partikulata'; (b) Il-kliem 'inkluż il-kontribuzzjoni tagħhom għal konċentrazzjonijiet ta' materja partikulata,' jitħassru; u (c) Il-kliem 'komposti organiċi volatili u ożonu troposferiku' jinbidlu bil-kliem 'komposti organiċi volatili, materja partikulata u ożonu tal-livell tal-art'. 7. Fil-paragrafu (k): (a) Il-kliem 'ambjent u saħħa umana' jinbidlu bil-kliem 'ambjent, saħħa umana u l-impatti fuq il-klima'; u (b) Il-kliem 'ammonja u komposti organiċi volatili' jinbidlu bil-kliem 'ammonja, komposti organiċi volatili u materja partikulata'. K. Artikolu 10 1. Fil-paragrafu 1, il-kliem 'kubrit u komposti tan-nitroġenu' jinbidlu bil-kliem 'kubrit, komposti tan-nitroġenu u materja partikulata'. 2. Fil-paragrafu 2 (b): (a) Il-kliem 'effetti fuq is-saħħa' jinbidlu bil-kliem 'effetti fuq is-saħħa umana, kobenefiċċji tal-klima'; u (b) Il-kliem 'materja partikulata' jiddaħħlu wara l-kliem 'marbutin ma''. 3. Il-paragrafi 3 u 4 ġodda jiżdiedu kif ġej: 3. Il-Korp Eżekuttiv għandu jinkludi fir-reviżjonijiet tiegħu skont dan l-Artikolu, evalwazzjoni tal-miżuri ta' taffija għall-emissjonijiet tal-iswed tal-karbonju, sa mhux aktar tard mit-tieni sessjoni tal-Korp Eżekuttiv wara d-dħul fis-seħħ tal-emenda li tinsab fid-Deċiżjoni 2012/2. 4. Il-Partijiet għandhom, sa mhux aktar tard mit-tieni sessjoni tal-Korp Eżekuttiv wara d-dħul fis-seħħ tal-emenda li tinsab fid-Deċiżjoni 2012/2, jevalwaw il-miżuri ta' kontroll tal-ammonja u jikkunsidraw il-ħtieġa li jirrevedu l-Anness IX. L. Artikolu 13 Fl-Artikolu 13 hemm bidla: Artikolu 13 Aġġustamenti 1. Kull Parti għall-Konvenzjoni tista' tipproponi aġġustament fl-Anness II tal-Protokoll preżenti sabiex jiżdied isimha, flimkien mal-livelli tal-emissjonijiet, il-limiti tal-emissjonijiet u l-perċentwali tat-tnaqqis tal-emissjonijiet. 2. Kwalunkwe Parti tista' tipproponi aġġustament tal-impenji tat-tnaqqis tal-emissjonijiet tagħha diġà elenkati fl-Anness II. Proposta bħal din trid tinkludi dokumentazzjoni ta' appoġġ, u għandha tiġi riveduta, kif speċifikat fid-Deċiżjoni tal-Korp Eżekuttiv. Din ir-reviżjoni għandha sseħħ qabel ma tiġi diskussa l-proposta mill-Partijiet f'konformità mal-paragrafu 4. 3. Kwalunkwe Parti eliġibbli skont l-Artikolu 3, il-paragrafu 9, tista' tipproponi aġġustament fl-Anness III biex iżżid PEMA waħda jew iktar jew tagħmel bidliet f'PEMA fil-ġurisdizzjoni tagħha li tkun elenkata f'dak l-Anness. 4. L-aġġustamenti proposti għandhom jiġu sottomessi bil-miktub lis-Segretarju Eżekuttiv tal-Kummissjoni, li għandu jikkomunikahom lill-Partijiet kollha. Il-Partijiet għandhom jiddiskutu l-aġġustamenti proposti waqt is-sessjoni sussegwenti tal-Korp Eżekuttiv, sakemm dawk il-proposti jkunu ġew iċċirkulati mis-Segretarju Eżekuttiv lill-Partijiet mill-inqas disgħin jum qabel. 5. L-aġġustamenti għandhom jiġu addottati permezz ta' kunsens tal-Partijiet preżenti waqt sessjoni tal-Korp Eżekuttiv u għandhom isiru effettivi għall-Partijiet kollha tal-Protokoll preżenti fid-disgħin jum wara d-data li fiha s-Segretarju Eżekuttiv tal-Kummissjoni jinnotifika lil dawk il-Partijiet bil-miktub dwar l-adozzjoni tal-aġġustament. Artikolu 13 bis Emendi 1. Kwalunkwe Parti tista' tipproponi emendi għall-Protokoll preżenti. 2. L-emendi proposti għandhom jingħataw bil-miktub lis-Segretarju Eżekuttiv tal-Kummissjoni li jikkomunikawhom lill-Partijiet kollha. Il-Partijiet għandhom jiddiskutu l-emendi proposti waqt is-sessjoni sussegwenti tal-Korp Eżekuttiv, sakemm dawk il-proposti jkunu ġew iċċirkolati mis-Segretarju Eżekuttiv lill-Partijiet mill-inqas disgħin jum qabel. 3. L-emendi fil-Protokoll preżenti apparti mill-Annessi I u III għandhom jiġu adottati permezz ta' kunsens tal-Partijiet preżenti f'sessjoni tal-Korp Eżekuttiv, u għandhom jidħlu fis-seħħ għall-Partijiet li jkunu aċċettawhom fid-disgħin jum wara d-data li fiha żewġ terzi ta' dawk li kienu Partijiet fil-mument tal-adozzjoni tagħhom ikunu ddepożitaw mad-Depożitarju l-istrumenti tagħhom tal-aċċettazzjoni tagħhom. L-emendi għandhom jidħlu fis-seħħ għal kwalunkwe Parti oħra fid-disgħin jum wara d-data li fiha dik il-Parti tkun iddepożitat l-istrument tagħha tal-aċċettazzjoni tagħhom. 4. L-emendi fl-Annessi I u III tal-Protokoll preżenti għandhom jiġu adottati permezz tal-kunsens tal-Partijiet preżenti f'sessjoni tal-Korp Eżekuttiv. Hekk kif jiskadu mija u tmenin jum mid-data tal-komunikazzjoni tagħha lill-Partijiet kollha mis-Segretarju Eżekuttiv tal-Kummissjoni, din l-emenda għal kwalunwke anness bħal dan għandha ssir effettiva għal dawk il-Partijiet li ma jkunux issottomettew notifika lid-Depositarju f'konformità mad-dispożizzjonijiet tal-paragrafu 5, ipprovdut li mill-inqas sittax-il Parti ma jkunux issottomettew notifika bħal din. 5. Kwalunkwe Parti li ma tkunx tista' tapprova emenda tal-Annessi I u/jew III, għandha tinnotifika lid-Depożitarju b'dan bil-miktub fi żmien disgħin jum mid-data tal-komunikazzjoni tal-adozzjoni tagħha. Id-Depożitarju għandu jinnotifika lill-Partijiet kollha mingħajr dewmien dwar kwalunkwe notifika bħal din li jkun rċieva. Parti tista' fi kwalunwke mument tissostitwixxi aċċettazzjoni għal notifika preċedenti tagħha u, mad-depożitu ta' strument ta' aċċettazzjoni mad-Depożitarju, l-emenda għal Anness bħal dan għandha ssir effettiva għal dik il-Parti. 6. Għal dawk il-Partijiet li jkunu aċċettawha, il-proċedura prevista fil-paragrafu 7 tieħu post il-proċedura prevista fil-paragrafu 3 fir-rigward tal-emendi tal-Annessi IV sa XI. 7. L-emendi fl-Annessi IV sa XI għandhom jiġu adottati permezz tal-kunsens tal-Partijiet preżenti f'sessjoni tal-Korp Eżekuttiv. Hekk kif tiskadi sena waħda mid-data tal-komunikazzjoni tagħha lill-Partijiet kollha mis-Segretarju Eżekuttiv tal-Kummissjoni, emenda ta' kwalunkwe anness bħal dan għandha ssir effettiva għal dawk il-Partijiet li ma jkunux issottomettew notifika mad-Depositarju f'konformità mad-dispożizzjonijiet tas-subparagrafu (a): (a) Kwalunkwe Parti li ma tkunx tista' tapprova emenda tal-Annessi IV sa XI għandha tavża lid-Depożitarju b'dan bil-miktub fi żmien sena waħda mid-data tal-komunikazzjoni tal-adozzjoni tagħha. Id-Depożitarju għandu jinnotifika lill-Partijiet kollha mingħajr dewmien dwar kwalunkwe notifika bħal din li jirċievi. Parti tista' fi kwalunkwe mument tissostitwixxi aċċettazzjoni għan-notifika preċedenti tagħha u, mad-depożitu ta' strument ta' aċċettazzjoni mad-Depożitarju, l-emenda ta' anness bħal dan għandha ssir effettiva għal dik il-Parti. (b) Kwalunkwe emenda tal-Annessi IV sa XI ma għandhiex tidħol fis-seħħ jekk ammont aggregat ta' sittax-il Parti jew iktar ikunu: (i) Issottomettew notifika f'konformità mad-dispożizzjonijiet tas-subpargarfu (a); jew (ii) Ma jkunux aċċettaw il-proċedura stabbilita f'dan il-paragrafu u jkunu għadhom ma ddepożitawx strument ta' aċċetazzjoni f'konformità mad-dispożizzjonijiet tal-paragrafu 3. M. Artikolu 15 Jiżdied paragrafu 4 ġdid kif ġej: 4. Stat jew Organizzazzjoni Reġjonali għall-Integrazzjoni Ekonomika għandhom jiddikjaraw l-istrument ta' ratifika, aċċetazzjoni, approvazzjoni jew adeżjoni tagħhom jekk ma għandhomx l-intenzjoni li jkunu marbuta bil-proċeduri previsti fl-Artikolu 13bis, il-paragrafu 7, fir-rigward tal-emenda tal-Annessi IV - XI. N. Artikolu 18 bis ġdid Jiżdied Artikolu 18 bis ġdid wara l-Artikolu 18 kif ġej: Artikolu 18 bis Tmiem tal-Protokolli Meta l-Partijiet kollha ta' kwalunkwe mill-Protokolli li ġejjin ikunu ddepożitaw l-istrumenti ta' ratifika, aċċetazzjoni, approvazzjoni jew adeżjoni tagħhom tal-Protokoll preżenti mad-Depożitarju f'konformità mal-Artikolu 15, dak il-Protokoll għandu jiġi kkunsidrat mitmum: (a) Il-Protokoll ta' Ħelsinki tal-1985 dwar it-Tnaqqis tal-Emissjonijiet tal-Kubrit jew il-Flussi Transkonfini tagħhom b'tal-inqas 30 %; (b) Il-Protokoll ta' Sofia tal-1988 dwar il-Kontroll tal-Emissjonijiet tal-Ossidi tan-Nitroġenu jew il-Flussi Transkonfini tagħhom; (c) Il-Protokoll ta' Ġinevra tal-1991 dwar il-Kontroll tal-Emissjonijiet tal-Komposti Organiċi Volatili jew il-Flussi Transkonfini tagħhom; (d) Il-Protokoll ta' Oslo tal-1994 dwar it-Tkomplija fit-Tnaqqis tal-Emissjonijiet tal-Kubrit. O. Anness II Hemm bidla fit-test li ġej tal-Anness II: Impenji ta' tnaqqis tal-emissjonijiet 1. L-impenji ta' tnaqqis tal-emissjonijiet elenkati fit-tabelli hawn taħt huma marbuta mad-disposizzjonijiet tal-Artikolu 3, il-paragrafi 1 u 10, tal-Protokoll preżenti. 2. It-Tabella 1 tinkludi l-limiti tal-emissjonijiet għad-dijossidu tal-kubrit (SO2), l-ossidi tan-nitroġenu (NOx), l-ammonja (NH3) u l-komposti organiċi volatili (VOCs) għall-2010 sal-2020 espressi f'eluf ta' tunnellati metriċi (tunnellati) għal dawk il-Partijiet li rratifikaw l-Protokoll preżenti qabel l-2010. 3. It-Tabelli 2-6 jinkludu impenji ta' tnaqqis tal-emissjonijiet għal SO2, NOx, NH3, VOCs u PM2.5 għall-2020 u lil hinn. Dawn l-impenji huma espressi bħala perċentwal ta' tnaqqis mil-livell tal-emissjonijiet tal-2005. 4. L-istimi tal-emissjonijiet tal-2005 elenkati fit-tabella 2-6 huma f'eluf ta' tunnellati u jirrapreżentaw l-aħjar dejta disponibbli l-iktar riċenti, irraportata mill-Partijiet fl-2012. Dawn l-istimi qed jingħataw għal skopijiet ta' informazzjoni biss, u jistgħu jiġu aġġornati mill-Partijiet matul ir-rapportar tagħhom tad-dejta dwar l-emissjonijiet skont il-Protokoll preżenti jekk issir disponibbli informazzjoni aħjar. Is-Segretarjat se jżomm u jaġġorna regolarment tabella fuq is-sit tal-internet tal-Konvenzjoni, tal-istimi l-iktar aġġornati rapportati mill-Partijiet, għall-informazzjoni. Il-perċentwal tal-impenji ta' tnaqqis tal-emissjonijiet elenkati fit-tabelli 2-6 huma applikabbli għall-istimi l-iktar aġġornati tal-2005 kif rapportat mill-Partijiet lis-Segretarju Eżekuttiv tal-Kummissjoni. 5. Jekk matul sena partikolari Parti tiskopri li, minħabba xitwa partikolarment kiesħa, sajf partikolarment xott jew varjazzjonijiet mhux previsti fl-attivitajiet ekonomiċi, bħal telf ta' kapaċità fis-sistema ta' forniment tal-qawwa domestika jew f'pajjiż ġarr, ma tistax tkun konformi mal-impenji ta' tnaqqis tal-emissjonijiet tagħha, tista' tissodisfa dawk l-impenji billi tieħu medja tal-emissjonijiet annwali nazzjonali tagħha għas-sena inkwistjoni, is-sena ta' qabel dik is-sena u s-sena ta' warajha, sakemm din il-medja ma taqbiżx l-impenn tagħha. Tabella 1 Limiti tal-emissjonijiet għall-2010 sal 2020 għal Partijiet li rratifikaw il-Protokoll preżenti qabel l-2010 (espressi f'eluf ta' tunnellati kull sena) || Parti || Ratifika || SO2 || NOx || NH3 || VOCs || || || || || || 1 || Il-Belġju || 2007 || 106 || 181 || 74 || 144 2 || Il-Bulgarija || 2005 || 856 || 266 || 108 || 185 3 || Il-Kroazja || 2008 || 70 || 87 || 30 || 90 4 || Ċipru || 2007 || 39 || 23 || 9 || 14 5 || Ir-Repubblika Ċeka || 2004 || 283 || 286 || 101 || 220 6 || Id-Danimarka || 2002 || 55 || 127 || 69 || 85 7 || Il-Finlandja || 2003 || 116 || 170 || 31 || 130 8 || Franza || 2007 || 400 || 860 || 780 || 1 100 9 || Il-Ġermanja || 2004 || 550 || 1 081 || 550 || 995 10 || L-Ungerija || 2006 || 550 || 198 || 90 || 137 11 || Il-Latvja || 2004 || 107 || 84 || 44 || 136 12 || Il-Litwanja || 2004 || 145 || 110 || 84 || 92 13 || Il-Lussemburgu || 2001 || 4 || 11 || 7 || 9 14 || Il-Pajjiżi l-Baxxi || 2004 || 50 || 266 || 128 || 191 15 || In-Norveġja || 2002 || 22 || 156 || 23 || 195 16 || Il-Portugall || 2005 || 170 || 260 || 108 || 202 17 || Ir-Rumanija || 2003 || 918 || 437 || 210 || 523 18 || Is-Slovakkja || 2005 || 110 || 130 || 39 || 140 19 || Is-Slovenja || 2004 || 27 || 45 || 20 || 40 20 || Spanja a || 2005 || 774 || 847 || 353 || 669 21 || L-Isvezja || 2002 || 67 || 148 || 57 || 241 22 || L-Isvizzera || 2005 || 26 || 79 || 63 || 144 23 || Ir-Renju Unit tal-Gran Brittanja u l-Irlanda ta' Fuq || 2005 || 625 || 1 181 || 297 || 1 200 24 || L-Istati Uniti tal-Amerika || 2004 || b || c || || d 25 || L-Unjoni Ewropea || 2003 || 7 832 || 8 180 || 4 294 || 7 585 a Iċ-ċifri japplikaw għall-parti Ewropea tal-pajjiż. b Mal-aċċettazzjoni tal-Protokoll preżenti fl-2004, l-Istati Uniti tal-Amerika pprovdiet mira indikattiva għall-2010 ta' 16,013,000 tunnellata għall-emissjonijiet totali tal-kubrit mill-PEMA identifikata għall-kubrit, it-48 Stati Uniti kontigwi u District of Columbia. Din iċ-ċifra tikkonverti għal 14,527,000 tunnellata. c Mal-aċċettazzjoni tal-Protokoll preżenti fl-2004, l-Istati Uniti tal-Amerika pprovdiet mira indikattiva għall-2010 ta' 6,897,000 tunnellata għall-emissjonijiet totali ta' NOx mill-PEMA identifikata għal NOx, Connecticut, Delaware, District of Columbia, Illinois, Indiana, Kentucky, Maine, Maryland, Massachusetts, Michigan, New Hampshire, New Jersey, New York, Ohio, Pennsylvania, Rhode Island, Vermont, West Virginia, u Wisconsin. Din iċ-ċifra tikkonverti għal 6,257,000 tunnellata. d Mal-aċċettazzjoni tal-Protokoll preżenti fl-2004, l-Istati Uniti tal-Amerika pprovdiet mira indikattiva għall-2010 ta' 4,972,000 tunnellata għall-emissjonijiet totali tal-VOC mill-PEMA identifikata għall-VOCs, Connecticut, Delaware, District of Columbia, Illinois, Indiana, Kentucky, Maine, Maryland, Massachusetts, Michigan, New Hampshire, New Jersey, New York, Ohio, Pennsylvania, Rhode Island, Vermont, West Virginia, u Wisconsin. Din iċ-ċifra tikkonverti għal 4,511,000 tunnellata. Tabella 2 Impenji tat-tnaqqis tal-emissjonijiet għad-dijossidu tal-kubrit għall-2020 u lil hinn || Parti għall-Konvenzjoni || Livelli tal-emissjonijiet fl-2005 f'eluf ta' tunnellati ta' SO2 || Tnaqqis mil- livell tal-2005 (%) || || || 1 || L-Awstrija || 27 || 26 2 || Il-Belarus || 79 || 20 3 || Il-Belġju || 145 || 43 4 || Il-Bulgarija || 777 || 78 5 || Il-Kanada a || || 6 || Il-Kroazja || 63 || 55 7 || Ċipru || 38 || 83 8 || Ir-Repubblika Ċeka || 219 || 45 9 || Id-Danimarka || 23 || 35 10 || L-Estonja || 76 || 32 11 || Il-Finlandja || 69 || 30 12 || Franza || 467 || 55 13 || Il-Ġermanja || 517 || 21 14 || Il-Greċja || 542 || 74 15 || L-Ungerija || 129 || 46 16 || L-Irlanda || 71 || 65 17 || L-Italja || 403 || 35 18 || Il-Latvja || 6.7 || 8 19 || Il-Litwanja || 44 || 55 20 || Il-Lussemburgu || 2.5 || 34 21 || Malta || 11 || 77 22 || Il-Pajjiżi l-Baxxi b || 65 || 28 23 || In-Norveġja || 24 || 10 24 || Il-Polonja || 1 224 || 59 25 || Il-Portugall || 177 || 63 26 || Ir-Rumanija || 643 || 77 27 || Is-Slovakkja || 89 || 57 28 || Is-Slovenja || 40 || 63 29 || Spanja b || 1 282 || 67 30 || L-Isvezja || 36 || 22 31 || L-Isvizzera || 17 || 21 32 || Ir-Renju Unit tal-Gran Brittanja u l-Irlanda ta' Fuq || 706 || 59 33 || L-Istati Uniti tal-Amerika c || || 34 || L-Unjoni Ewropea || 7 828 || 59 a Mar-ratifika, l-aċċettazzjoni jew l-approvazzjoni ta', jew l-adeżjoni mal-Protokoll preżenti, il-Kanada għandha tipprovdi: (a) valur għal-livelli totali tal-emissjonijiet tal-kubrit stmati għall-2005, nazzjonali jew għall-PEMA tagħha, jekk tkun issottomettiet waħda; u (b) valur indikattiv għal tnaqqis tal-livelli totali tal-emissjonijiet tal-kubrit għall-2020 mil-livelli tal-2005, fil-livell nazzjonali jew għall-PEMA tagħha. Partita (a) se tkun inkluża fit-tabella, u partita (b) se tkun inkluża fin-nota tal-qiegħ tat-tabella. PEMA, jekk sottomessa, se tkun offruta bħala aġġustament tal-Anness III tal-Protokoll. b Iċ-ċifri japplikaw għall-parti Ewropea tal-pajjiż. c Mar-ratifika, l-aċċetazzjoni jew l-approvazzjoni ta', jew l-adeżjoni mal-emenda li żżid ma' din it-tabella tal-Protokoll preżenti, l-Istati Uniti tal-Amerika għandha tipprovdi: (a) valur għal-livelli totali tal-emissjonijiet tal-kubrit stmati għall-2005, nazzjonali jew għal PEMA; (b) valur indikattiv għat-tnaqqis tal-livelli totali tal-emissjonijiet tal-kubrit għall-2020 mil-livelli identifikati tal-2005; u (c) kwalunkwe bidla fil-PEMA identifikata meta l-Istati Uniti saret Parti għall-Protokoll. Partita (a) se tkun inkluża fit-tabella, partita (b) se tkun inkluża fin-nota tal-qiegħ tat-tabella, u partita (c) se tkun offruta bħala aġġustament tal-Anness III. Tabella 3 Impenji tat-tnaqqis tal-emissjonijiet għall-ossidi tan-nitroġenu għall-2020 u lil hinna || Parti għall-Konvenzjoni || Livelli tal-emissjonijiet fl-2005 f' eluf ta' tunnellati ta' NO2 || Tnaqqis mil- livell tal-2005 (%) || || || 1 || L-Awstrija || 231 || 37 2 || Il-Belarus || 171 || 25 3 || Il-Belġju || 291 || 41 4 || Il-Bulgarija || 154 || 41 5 || Il-Kanada b || || 6 || Il-Kroazja || 81 || 31 7 || Ċipru || 21 || 44 8 || Ir-Repubblika Ċeka || 286 || 35 9 || Id-Danimarka || 181 || 56 10 || L-Estonja || 36 || 18 11 || Il-Finlandja || 177 || 35 12 || Franza || 1 430 || 50 13 || Il-Ġermanja || 1 464 || 39 14 || Il-Greċja || 419 || 31 15 || L-Ungerija || 203 || 34 16 || L-Irlanda || 127 || 49 17 || L-Italja || 1 212 || 40 18 || Il-Latvja || 37 || 32 19 || Il-Litwanja || 58 || 48 20 || Il-Lussemburgu || 19 || 43 21 || Malta || 9.3 || 42 22 || Il-Pajjiżi l-Baxxi c || 370 || 45 23 || In-Norveġja || 200 || 23 24 || Il-Polonja || 866 || 30 25 || Il-Portugall || 256 || 36 26 || Ir-Rumanija || 309 || 45 27 || Is-Slovakkja || 102 || 36 28 || Is-Slovenja || 47 || 39 29 || Spanja c || 1 292 || 41 30 || L-Isvezja || 174 || 36 31 || L-Isvizzera d || 94 || 41 32 || Ir-Renju Unit tal-Gran Brittanja u l-Irlanda ta' Fuq || 1 580 || 55 33 || L-Istati Uniti tal-Amerikae || || 34 || L-Unjoni Ewropea || 11 354 || 42 a L-emissjonijiet mill-ħamrija mhumiex inklużi fl-istimi tal-2005 għall-Istati Membri tal-UE. b Mar-ratifika, l-aċċetazzjoni jew l-approvazzjoni ta', jew l-adeżjoni mal-Protokoll preżenti, il-Kanada għandha tipprovdi: (a) valur għal-livelli totali ta' emissjonijiet tal-ossidu tan-nitroġenu stmati għall-2005, nazzjonali jew għall-PEMA tagħha, jekk tkun issottomettiet wieħed; u (b) valur indikattiv għal tnaqqis tal-livelli tal-emissjonijiet totali tal-ossidu tan-nitroġenu għall-2020 mil-livelli tal-2005, fil-livell nazzjonali jew għall-PEMA tagħha. Partita (a) se tkun inkluża fit-tabella, u partita (b) se tkun inkluża fin-nota tal-qiegħ tat-tabella. Il-PEMA, jekk sottomessa, se tkun offruta bħala aġġustament tal-Anness III tal-Protokoll. c Iċ-ċifri japplikaw għall-parti Ewropea tal-pajjiż. d Inkluż emissjonijiet mill-produzzjoni tal-uċuħ tar-raba' jew ħamrija agrikola (NFR 4D). e Mar-ratifika, l-aċċetazzjoni jew l-approvazzjoni ta', jew l-adeżjoni mal-emenda li żżid ma' din it-tabella tal-Protokoll preżenti, l-Istati Uniti tal-Amerika għandha tipprovdi: (a) valur għal-livelli totali tal-emissjonijiet tal-ossidi tan-nitroġenu stmati għall-2005, nazzjonali jew għal PEMA; (b) valur indikattiv għat-tnaqqis tal-livelli tal-emissjonijiet totali tal-ossidi tan-nitroġenu għall-2020 mil-livelli identifikati tal-2005; u (c) kwalunkwe bidla fil-PEMA identifikata meta l-Istati Uniti saret Parti għall-Protokoll. Partita (a) se tkun inkluża fit-tabella, partita (b) se tkun inkluża fin-nota tal-qiegħ għat-tabella, u partita (c) se tkun offruta bħala aġġustament tal-Anness III. Tabella 4 Impenji tat-tnaqqis tal-emissjonijiet għall-ammonja għall-2020 u lil hinn || Parti għall-Konvenzjoni || Livelli tal-emissjonijiet fl-2005 f' eluf ta' tunnellati ta' NH3 || Tnaqqis mil- livell tal-2005 (%) || || || 1 || L-Awstrija || 63 || 1 2 || Il-Belarus || 136 || 7 3 || Il-Belġju || 71 || 2 4 || Il-Bulgarija || 60 || 3 5 || Il-Kroazja || 40 || 1 6 || Ċipru || 5.8 || 10 7 || Ir-Repubblika Ċeka || 82 || 7 8 || Id-Danimarka || 83 || 24 9 || L-Estonja || 9.8 || 1 10 || Il-Finlandja || 39 || 20 11 || Franza || 661 || 4 12 || Il-Ġermanja || 573 || 5 13 || Il-Greċja || 68 || 7 14 || L-Ungerija || 80 || 10 15 || L-Irlanda || 109 || 1 16 || L-Italja || 416 || 5 17 || Il-Latvja || 16 || 1 18 || Il-Litwanja || 39 || 10 19 || Il-Lussemburgu || 5.0 || 1 20 || Malta || 1.6 || 4 21 || Il-Pajjiżi l-Baxxi a || 141 || 13 22 || In-Norveġja || 23 || 8 23 || Il-Polonja || 270 || 1 24 || Il-Portugall || 50 || 7 25 || Ir-Rumanija || 199 || 13 26 || Is-Slovakkja || 29 || 15 27 || Is-Slovenja || 18 || 1 28 || Spanjaa || 365 || 3 29 || L-Isvezja || 55 || 15 30 || L-Isvizzera || 64 || 8 31 || Ir-Renju Unit tal-Gran Brittanja u l-Irlanda ta' Fuq || 307 || 8 32 || L-Unjoni Ewropea || 3 813 || 6 a Iċ-ċifri japplikaw għall-parti Ewropea tal-pajjiż. Tabella 5 Impenji tat-tnaqqis tal-emissjonijiet għall-Komposti Organiċi Volatili għall-2020 u lil hinn || Parti għall-Konvenzjoni || Livelli tal-emissjonijiet fl-2005 f' eluf ta' tunnellati ta' VOC || Tnaqqis mil- livell tal-2005 (%) || || || 1 || L-Awstrija || 162 || 21 2 || Il-Belarus || 349 || 15 3 || Il-Belġju || 143 || 21 4 || Il-Bulgarija || 158 || 21 5 || Il-Kanada a || || 6 || Il-Kroazja || 101 || 34 7 || Ċipru || 14 || 45 8 || Ir-Repubblika Ċeka || 182 || 18 9 || Id-Danimarka || 110 || 35 10 || L-Estonja || 41 || 10 11 || Il-Finlandja || 131 || 35 12 || Franza || 1 232 || 43 13 || Il-Ġermanja || 1 143 || 13 14 || Il-Greċja || 222 || 54 15 || L-Ungerija || 177 || 30 16 || L-Irlanda || 57 || 25 17 || L-Italja || 1 286 || 35 18 || Il-Latvja || 73 || 27 19 || Il-Litwanja || 84 || 32 20 || Il-Lussemburgu || 9.8 || 29 21 || Malta || 3.3 || 23 22 || Il-Pajjiżi l-Baxxib || 182 || 8 23 || In-Norveġja || 218 || 40 24 || Il-Polonja || 593 || 25 25 || Il-Portugall || 207 || 18 26 || Ir-Rumanija || 425 || 25 27 || Is-Slovakkja || 73 || 18 28 || Is-Slovenja || 37 || 23 29 || Spanja b || 809 || 22 30 || L-Isvezja || 197 || 25 31 || L-Isvizzera c || 103 || 30 32 || Ir-Renju Unit tal-Gran Brittanja u l-Irlanda ta' Fuq || 1 088 || 32 33 || L-Istati Uniti tal-Amerikad || || 34 || L-Unjoni Ewropea || 8 842 || 28 a Mar-ratifika, l-aċċettazzjoni jew l-approvazzjoni ta', jew l-adeżjoni mal-Protokoll preżenti, il-Kanada għandha tipprovdi: (a) valur għal-livelli totali tal-emissjonijiet tal-VOC stmati għall-2005, nazzjonali jew għall-PEMA tagħha, jekk tkun issottomettiet waħda; u (b) valur indikattiv għat-tnaqqis tal-livelli tal-emissjonijiet totali tal-VOC għall-2020 mil-livelli tal-2005, fil-livell nazzjonali jew għall-PEMA tagħha. Partita (a) se tkun inkluża fit-tabella, u partita (b) se tkun inkluża fin-nota tal-qiegħ tat-tabella. Il-PEMA, jekk sottomessa, se tkun offruta bħala aġġustament tal-Anness III tal-Protokoll. b Iċ-ċifri japplikaw għall-parti Ewropea tal-pajjiż. c Inkluż emissjonijiet mill-produzzjoni tal-uċuħ tar-raba' u ħamrija agrikola (NFR 4D). d Mar-ratifika, l-aċċetazzjoni jew l-approvazzjoni ta', jew l-adeżjoni mal-emenda li żżid din it-tabella mal-Protokoll preżenti, l-Istati Uniti tal-Amerika għandha tipprovdi: (a) valur għal-livelli totali tal-emissjonijiet tal-VOC stmati għall-2005, nazzjonali jew għal PEMA; (b) valur indikattiv għal tnaqqis tal-livelli tal-emissjonijiet totali tal-VOC għall-2020 mil-livelli identifikati tal-2005, u (c) kwalunkwe bidla fil-PEMA identifikata meta l-Istati Uniti saret Parti għall-Protokoll. Partita (a) se tkun inkluża fit-tabella, partita (b) se tkun inkluża fin-nota tal-qiegħ għat-tabella, u partita (c) se tkun offruta bħala aġġustament tal-Anness III. Tabella 6 Impenji tat-tnaqqis tal-emissjonijiet għal PM2.5 għall-2020 u lil hinn || Parti għall-Konvenzjoni || Livelli tal-emissjonijiet fl-2005 f' eluf ta' tunnellati ta' PM2.5 || Tnaqqis mil- livell tal-2005 (%) || || || 1 || L-Awstrija || 22 || 20 2 || Il-Belarus || 46 || 10 3 || Il-Belġju || 24 || 20 4 || Il-Bulgarija || 44 || 20 5 || Il-Kanada a || || 6 || Il-Kroazja || 13 || 18 7 || Ċipru || 2.9 || 46 8 || Ir-Repubblika Ċeka || 22 || 17 9 || Id-Danimarka || 25 || 33 10 || L-Estonja || 20 || 15 11 || Il-Finlandja || 36 || 30 12 || Franza || 304 || 27 13 || Il-Ġermanja || 121 || 26 14 || Il-Greċja || 56 || 35 15 || L-Ungerija || 31 || 13 16 || L-Irlanda || 11 || 18 17 || L-Italja || 166 || 10 18 || Il-Latvja || 27 || 16 19 || Il-Litwanja || 8.7 || 20 20 || Il-Lussemburgu || 3.1 || 15 21 || Malta || 1.3 || 25 22 || Il-Pajjiżi l-Baxxi b || 21 || 37 23 || In-Norveġja || 52 || 30 24 || Il-Polonja || 133 || 16 25 || Il-Portugall || 65 || 15 26 || Ir-Rumanija || 106 || 28 27 || Is-Slovakkja || 37 || 36 28 || Is-Slovenja || 14 || 25 29 || Spanja b || 93 || 15 30 || L-Isvezja || 29 || 19 31 || L-Isvizzera || 11 || 26 32 || Ir-Renju Unit tal-Gran Brittanja u l-Irlanda ta' Fuq || 81 || 30 33 || L-Istati Uniti tal-Amerika c || || 34 || L-Unjoni Ewropea || 1 504 || 22 a Mar-ratifika, l-aċċettazzjoni jew l-approvazzjoni ta', jew l-adeżjoni mal-Protokoll preżenti, il-Kanada għandha tipprovdi: (a) valur għal-livelli totali tal-emissjonijiet ta' PM stmati għall-2005, nazzjonali jew għall-PEMA tagħha, jekk tkun issottomettiet waħda; u (b) valur indikattiv għal tnaqqis tal-livelli tal-emissjonijiet totali għal PM għall-2020 mil-livelli tal-2005, fil-livell nazzjonali jew għall-PEMA tagħha. Partita (a) se tkun inkluża fit-tabella, u partita (b) se tkun inkluża fin-nota tal-qiegħ tat-tabella. Il-PEMA, jekk sottomessa, se tkun offruta bħala aġġustament tal-Anness III tal-Protokoll. b Iċ-ċifri japplikaw għall-parti Ewropea tal-pajjiż. c Mar-ratifika, l-aċċetazzjoni jew l-approvazzjoni ta', jew l-adeżjoni mal-emenda li żżid ma' din it-tabella tal-Protokoll preżenti, l-Istati Uniti tal-Amerika għandha tipprovdi: (a) valur għal-livelli totali tal-emissjonijiet ta' PM2.5 stmati għall-2005, nazzjonali jew għal PEMA; u (b) valur indikattiv għal tnaqqis tal-livelli tal-emissjonijiet totali ta' PM2.5 għall-2020 mil-livelli identifikati tal-2005. Partita (a) se tkun inkluża fit-tabella, u partita (b) se tkun inkluża fin-nota tal-qiegħ tat-tabella. P. Anness III 1. Fis-sentenza ta' taħt l-intestatura, il-kliem 'PEMA hija' jinbidlu bil-kliem 'PEMAs huma'. 2. Jiżdiedu subintestatura u pargarafu ġdid qabel l-entrata għall-PEMA tal-Federazzjoni Russa kif ġej: PEMA tal-Kanada Il-PEMA għall-kubrit għall-Kanada hija żona ta' 1 miljun kilometru kwadru li tinkludi t-territorju kollu tal-Provinċji ta' Prince Edward Island, Nova Scotia u New Brunswick, it-territorju tal-Provinċja ta' Québec fin-Nofsinhar ta' linja dritta bejn Havre-St. Pierre fil-kosta tat-Tramuntana ta' Gulf of Saint Lawrence u l-punt fejn il-konfini ta' Québec-Ontario jaqsam mal-linja tal-kosta ta' James Bay, u t-territorju kollu tal-Provinċja ta' Ontario fin-Nofsinhar ta' linja dritta bejn il-punt fejn il-konifini ta' Ontario-Québec jaqsam il-linja tal-kosta ta' James Bay u x-Xmara Nipigon viċin tax-xatt tat-Tramuntana ta' Lake Superior. 3. Hemm bidla fil-paragrafu taħt is-subintestatura 'PEMA tal-Federazzjoni Russa': Il-PEMA tal-Federazzjoni Russa tikkorrispondi għat-territorju Ewropew tal-Federazzjoni Russa. It-territorju Ewropew tal-Federazzjoni Russa huwa parti mit-Territorju tar-Russja fi ħdan il-konfini amministrattivi u ġeografiċi tal-enititajiet tal-Federazzjoni Russa li jinsabu fil-Lvant tal-Ewropa li jmiss mal-kontinent Ażjatiku f'konformità mal-konfini konvenzjonali li jgħaddi mit-Tramuntana għan-Nofsinhar matul il-Muntanji Ural, il-konfini mal-Każakstan lejn il-Baħar Kaspju, u wara matul il-konfini tal-Istat mal-Ażerbajġan u l-Ġeorġja fil-Kawkassu tat-Tramuntana lejn il-Baħar l-Iswed. Q. Anness IV 1. Fl-Anness IV jinbidel it-test li ġej: Valuri limitu għall-emissjonijiet tal-kubrit minn sorsi stazzjonarji 1. It-taqsima A tapplika għall-Partijiet apparti l-Kanada u l-Istati Uniti tal-Amerika, it-taqsima B tapplika għall-Kanada u t-taqsima C tapplika għall-Istati Uniti tal-Amerika. A. Partijiet oħra apparti l-Kanada u l-Istati Uniti tal-Amerika 2. Għall-fini ta' din it-taqsima 'valur limitu tal-emissjonijiet' (ELV) tfisser il-kwantita' ta' SO2 (jew SOx meta jissemma b'dan il-mod) li tinsab fil-gassijiet ta' skart minn installazzjoni li ma għandhiex tinqabeż. Sakemm mhux speċifikat mod ieħor, għandu jiġi kkalkulat f'termini ta' massa ta' SO2 (SOx, espress bħala SO2) għal kull volum tal-gassijiet ta' skart (espress bħala mg/m3), billi jassumi kundizzjonijiet standard għat-temperatura u l-pressjoni għall-gass niexef (volum f'273,15 K, 101.3 kPa). Fir-rigward ta' kontenut ta' ossiġenu ta' gass ta' skart, għandhom japplikaw il-valuri mogħtija hawn taħt għal kull kategorija ta' sors. Mhix permessa d-dilwizzjoni sabiex jonqsu l-konċentrazzjonijiet ta' sustanzi niġġiesa fil-gassijiet ta' skart. Il-bidu u t-tmiem tal-operat u l-manteniment tal-apparat huma esklużi. 3. Il-konformità mal-ELVs, ir-rati minimi tat-tneħħija tal-kubrit, ir-rati ta' rkupru tal-kubrit u l-valuri limitu tal-kontenut tal-kubrit għandhom jiġu vverifikati: (a) L-emissjonijiet għandhom jiġu mmonitorjati permezz ta' kejl jew permezz ta' kalkoli li jiksbu mill-inqas l-istess korrettezza. Il-konformità mal-ELV's għandha tiġi vverifikata permezz ta' kejl kontinwu jew mhux kontinwu, l-approvazzjoni tat-tip, jew kwalunkwe metodu tekniku stabbli ieħor inkluż metodi ta' kalkolu vverifikati. Fil-każ ta' kejl kontinwu, il-konformità mal-ELV tinkiseb jekk il-medja validata tal-emissjonijiet ta' kull xahar ma taqbiżx il-livell limitu, sakemm ma jkunx speċifikat mod ieħor għal kategorija individwali ta' sors. F'każ ta' kejl mhux kontinwu jew proċeduri ta' determinazzjoni jew kalkolu li jixirqu oħrajn, il-konformità mal-ELV tinkiseb jekk il-valur medju bbażat fuq għadd xieraq ta' kejl taħt kundizzjonijiet rappreżentattivi ma jaqbiżx l-ELV. L-iskorettezza tal-metodi ta' kejl tista' tiġi kkunsidrata għal fini ta' verifika; (b) Fil-każ ta' impjanti tal-kombustjoni li japplikaw ir-rati minimi ta' tneħħija ta' kubrit stipulati fil-paragrafu 5 (a) (ii), il-kontenut tal-kubrit tal-fjuwil għandu jiġi mmonitorjat regolarment ukoll u l-awtoritajiet kompetenti għandhom jiġu informati dwar tibdil sostanzjali fit-tip ta' fjuwil użat. Ir-rati ta' neħħija tal-kubrit għandhom japplikaw bħala valuri medji kull xahar; (c) Il-konformità mar-rati minimi ta' rkupru tal-kubrit għandhom jiġu vverifikati permezz ta' kejl regolari jew metodu tekniku stabbli ieħor; (d) Il-konformità mal-valuri limitu tal-kubrit għaż-żejt tal-gass għandhom jiġu vverifikati permezz ta' kejl immirat regolari. 4. Il-monitoraġġ tas-sustanzi niġġiesa rilevanti u l-kejl Õtal-parametri ta’ proċessÕ, kif ukoll l-assigurazzjoni tal-kwalità tas-sistemi ta’ kejl awtomizzati u Õl-kejl ta’ referenza għall-kalibrazzjoni ta' dawk Õis-sistemi, għandhom jitwettqu f'konformità mal-istandards tal-Kumitat Ewropew għall-Istandardizzazzjoni (CEN). Jekk l-istandards tas-CEN ma jkunux disponibbli, għandhom japplikaw l-istandards tal-Organizzazzjoni Internazzjonali għall-Istandardizzazzjoni (ISO), l-istandards nazzjonali jew internazzjonali li jiżguraw il-forniment ta' dejta ta' kwalità xjentifika ekwivalenti. 5. Is-subparagrafi li ġejjin jiffissaw dispożizzjonijiet speċjali għall-impjanti tal-kombustjoni msemmija fil-paragrafu 7: (a) Parti tista' tidderoga mill-obbligu li tikkonforma mal-valuri limitu tal-emissjonijiet previsti fil-paragrafu 7 fil-każijiet li ġejjin: (i) Għal impjant tal-kombustjoni li għal din il-fini normalment juża fjuwil li huwa baxx fil-kubrit, f'każijiet fejn l-operatur ma jkunx jista' jkun konformi ma' dawk il-valuri limitu minħabba interuzzjoni fil-provvista tal-fjuwil baxx fil-kubrit li tirriżulta min-nuqqas serju ta' provvista; (ii) Għal impjant tal-kombustjoni li jaħraq fjuwil solidu indiġenu, li ma jistgħax jikkonforma mal-valuri limitu tal-emissjonijiet previsti fil-paragrafu 7, minflok iridu jiġu sodisfatti mill-inqas il-valuri limitu li ġejjin għar-rati ta' tneħħija tal-kubrit: (aa) Impjanti eżistenti: 50–100 MWth: 80%; (bb) Impjanti eżistenti: 100-300 MWth: 90 %; (cc) Impjanti eżistenti: > 300 MWth: 95%; (dd) Impjanti ġodda: 50-300 MWth: 93%; (ee) Impjanti ġodda: > 300 MWth: 97%; (iii) Għal impjanti tal-kombustjoni li normalment jużaw fjuwil gassuż li b'mod eċċezzjonali jridu jduru għall-użu ta' fjuwils oħrajn minħabba interuzzjoni f'daqqa fil-provvista tal-gass u għal din ir-raġuni jkunu jeħtieġu li jkunu mgħammra b'faċilità ta' purifikazzjoni tal-gass ta' skart. (iv) Għal impjanti tal-kombustjoni eżistenti li ma joperawx iktar minn 17,500 siegħa ta' operat, li jibdew fl-1 ta' Jannar 2016 u jispiċċaw sa mhux iktar tard mill-31 ta' Diċmebru 2023; (v) Għal impjanti tal-kombustjoni eżistenti li jużaw fjuwils solidi jew likwidi li ma joperawx iktar minn 1,500 siegħa ta' operat kull sena bħala medja rolling matul perjodu ta' ħames snin, minflok japplikaw l-ELVs li ġejjin: (aa) Għal fjuwils solidi: 800 mg/m³; (bb) Għall-fjuwils likwidi: 850 mg/m³ għal impjanti b'input termali nominali li jaqbeż it-300 MWth u l-400 mg/m³ għal impjanti b'input termali nominali ikbar minn 300 MWth; (b) Fejn impjant tal-kombustjoni huwa estiż b'mill-inqas 50 MWth, għandu japplika l-ELV speċifikat fil-paragrafu 7 għal installazzjonijiet ġodda għall-parti estiża affettwata mill-bidla. L-ELV huwa kkalkulat bħala medja ppeżata permezz tal-input termali attwali kemm għall-parti eżistenti tal-impjant kif ukoll dik ġdida; (c) Il-Partijiet għandhom jiżguraw li jkun hemm dispożizzjonijiet għal proċeduri marbuta ma' funzjonament ħażin jew ħsara fit-tagħmir ta' taffija; (d) Fil-każ ta' impjant tal-kombustjoni li jaħraq fjuwils differenti bl-involviment tal-użu simultaneju ta' żewġ fjuwils differenti jew iktar, l-ELV għandu jkun determinat bħala medja ppeżata tal-ELVs għall-fjuwils individwali, abbażi tal-input termali mwassal minn kull fjuwil. 6. Il-partijiet jistgħu japplikaw regoli li bihom l-impjanti tal-kombustjoni u l-impjanti tal-proċess f'raffinerija taż-żejt minerali jistgħu jkunu eżentati mill-konformità mal-valuri limitu individwali tal-SO2 stipulati f'dan l-Anness, sakemm huma konformi ma' valur limitu bubble tal-SO2 determinat abbażi tal-aħjar tekniċi disponibbli. 7. Impjanti ta' kombustjoni b'input termali nominali li jaqbeż il-50 MWth:[1] Tabella 1 Valuri limitu għall-emissjonijiet ta' SO2 rilaxxati mill-impjanti ta' kombustjonia Tip ta’ fjuwil || Input termali (MWth) || ELV għal SO2 mg/m³ b || || Fjuwils solidi || 50–100 || Impjanti ġodda: 400 (faħam, linjite u fjuwils solidi oħrajn) 300 (pit) 200 (bijomassa) Impjanti eżistenti: 400 (faħam, linjite u fjuwils solidi oħrajn) 300 (pit) 200 (bijomassa) 100-300 || Impjanti ġodda: 200 (faħam, linjite u fjuwils solidi oħrajn) 300 (pit) 200 (bijomassa) Impjanti eżistenti: 250 (faħam, linjite u fjuwils solidi oħrajn) 300 (pit) 200 (bijomassa) >300 || Impjanti ġodda: 150 (faħam, linjite u fjuwils solidi oħrajn) (FBC: 200) 150 (pit) (FBC: 200) 150 (bijomassa) Impjanti eżistenti: 200 (faħam, linjite u fjuwils solidi oħrajn) 200 (pit) 200 (bijomassa) Fjuwils likwidi || 50-100 || Impjanti ġodda: 350 Impjanti eżistenti: 350 100-300 || Impjanti ġodda: 200 Impjanti eżistenti: 250 >300 || Impjanti ġodda: 150 Impjanti eżistenti: 200 Fjuwils gassużi inġenerali || >50 || Impjanti ġodda: 35 Impjanti eżistenti: 35 Gass likwifikat || >50 || Impjanti ġodda: 5 Impjanti eżistenti: 5 Gass tal-forn tal-kok jew gass tal-forn tal-blast || >50 || Impjanti ġodda: 200 għall-gass tal-forn tal-blast 400 għall-gass tal-forn tal-kok Impjanti eżistenti: 200 għall-gass tal-forn tal-blast 400 għall-gass tal-forn tal-kok Residwi tar-raffineriji gassifikati || > 50 || Impjanti ġodda: 35 Impjanti eżistenti: 800 Nota: FBC = kombustjoni fuq sodda fluwidizzata (tiċċirkola, taħt pressjoni, tbaqbaq). a B'mod partikolari, l-ELVs ma għandhomx japplikaw għal: · Impjanti fejn il-prodotti tal-kombustjoni jintużaw biex isaħħnu direttament, inixxfu, jew kwalunkwe trattament ieħor ta’ oġġetti jew materjali; · Impjanti ta’ postkombustjoni ddiżinjati biex jippurifikaw il-gassijiet ta' skart permezz tal-kombustjoni li mhumiex operati bħala impjanti tal-kombustjoni indipendenti; · Faċilitajiet għar-riġenerazzjoni ta’ katalisti tal-ikkrekkjar katalitiku; · Faċilitajiet għall-konverżjoni ta’ sulfur tal-idroġenu f’kubrit; · Reatturi użati fl-industrija tal-kimika; · Fran tal-batterija tal-kok; · Cowpers; · Bojlers ta’ rkupru fl-installazzjonijiet għall-produzzjoni tal-polpa; · Inċineraturi tal-iskart; u · Impjanti li jaħdmu bil-magni tad-diżil, petrol jew gass jew bit-turbini tal-gass, irrispettivament mill-fjuwil użat. b Il-kontenut ta' referenza ta' O2 huwa 6% għall-fjuwils solidi u 3% għall-fjuwils likwidi u gassużi. 8. Żejt tal-gass: Tabella 2 Valuri limitu għall-kontenut tal-kubrit taż-żejt tal-gassa || Kontenut tal-kubrit (perċentwal skont il-piż) || Żejt tal-gass || < 0.10 a 'Żejt tal-gass' tfisser kwalunkwe fjuwil likwidu derivat mill-petroljum, eskluż il-fjuwil marittimu, li jidħol fil-kodiċi tan-NM 2710 19 25, 2710 19 29, 2710 19 45 jew 2710 19 49, jew kwalunkwe fjuwil likwidu derivat mill-petroljum, eskluż il-fjuwil marittimu, fejn inqas minn 65% bħala volum (inkluż it-telf) jiddistilla f'250 C u fejn mill-inqas 85% bħala volum minnu (inkluż it-telf) jiddistilla f'350 C permezz tal-metodu ASTM D86. Il-fjuwils tad-diżil, jiġifieri żjut tal-gass li jidħlu fil-kodiċi tan-NM 2710 19 41 u użati għal vetturi awtopropulsivi, huma esklużi minn din id-definizzjoni. Il-fjuwils użati f'makkinarju mobbli mhux tat-triq u tratturi agrikoli huma wkoll esklużi minn din id-definizzjoni; 9. Raffineriji taż-żejt minerali u l-gass: Unitajiet ta' rkupru tal-kubrit: għal impjanti li jipproduċu iktar minn 50 Mg ta' kubrit kuljum: Tabella 3 Valur limitu espress bħala rata minima ta' rkupru tal-kubrit tal-unitajiet ta' rkupru tal-kubrit Tip ta' impjant || Rata minima ta' rkupru tal-kubrit a (%) || Impjant ġdid || 99.5 Impjant eżistenti || 98.5 a Ir-rata ta' rkupru tal-kubrit hija l-perċentwal tal-H2S importat kkonvertit f'kubrit elementali bħala medja annwali. 10. Produzzjoni tad-dijossidu tat-titanju: Tabella 4 Valuri limitu għall-emissjonijiet ta' SOx rilaxxati mill-produzzjoni tad-dijossidu tat-titanju (medja annwali) Tip ta' impjant || ELV għal SOx (espress bħala SO2) (kg/t ta' TiO2) || Proċess tas-sulfat, emissjoni totali || 6 Proċess tal-klorur, emissjoni totali || 1.7 B. Il-Kanada 11. Il-valuri limitu għall-kontroll tal-emissjonijiet tal-ossidi tal-kubrit se jkunu determinati għal sorsi stazzjonarji, kif jixraq, b'konsiderazzjoni tal-informazzjoni dwar teknoloġiji ta' kontroll disponibbli, valuri limitu applikati f'ġurisdizzjonijiet oħrajn, u d-dokumenti ta' hawn taħt: (a) Order Adding Toxic Substances to Schedule 1 to the Canadian Environmental Act, 1999. SOR/2011-34; (b) Proposed Regulation, Order Adding Toxic Substances to Schedule 1 to the Canadian Environmental Protection Act, 1999; (c) New Source Emission Guidelines for Thermal Electricity Generation; (d) National Emission Guidelines for Stationary Combustion Turbines. PN1072; u (e) Operating and Emission Guidelines for Municipal Solid Waste Incinerators. PN1085. C. L-Istati Uniti tal-Amerika 12. Il-valuri limitu għall-kontroll tal-emissjonijiet tad-dijossidu tal-kubrit minn sorsi stazzjonarji fil-kategoriji ta' sorsi stazzjonarji li ġejjin, u s-sorsi li għalihom japplikaw, huma speċifikati fid-dokumenti li ġejjin: (a) Electric Utility Steam Generating Units — 40 Code of Federal Regulations (C.F.R.) Part 60, Subpart D, and Subpart Da; (b) Industrial-Commercial-Institutional Steam Generating Units — 40 C.F.R. Part 60, Subpart Db, and Subpart Dc; (c) Sulphuric Acid Plants — 40 C.F.R. Part 60, Subpart H; (d) Petroleum Refineries — 40 C.F.R. Part 60, Subpart J and Subpart Ja; (e) Primary Copper Smelters — 40 C.F.R. Part 60, Subpart P; (f) Primary Zinc Smelters — 40 C.F.R. Part 60, Subpart Q; (g) Primary Lead Smelters — 40 C.F.R. Part 60, Subpart R; (h) Stationary Gas Turbines — 40 C.F.R. Part 60, Subpart GG; (i) Onshore Natural Gas Processing — 40 C.F.R. Part 60, Subpart LLL; (j) Municipal Waste Combustors — 40 C.F.R. Part 60, Subpart Ea, and Subpart Eb; (k) Hospital/Medical/Infectious Waste Incinerators — 40 C.F.R. Part 60, Subpart Ec; (l) Stationary Combustion Turbines — 40 C.F.R. Part 60, Subpart KKKK; (m) Small Municipal Waste Combustors — 40 C.F.R. Part 60, Subpart AAAA; (n) Commercial and Industrial Solid Waste Combustors — 40 C.F.R. Part 60, Subpart CCCC; u (o) Other Solid Waste Combustors — 40 C.F.R. Part 60, Subpart EEEE. R. Anness V Hemm bidla fit-test tal-Anness V li ġej: Valuri limitu għall-emissjonijiet tal-ossidi tan-nitroġenu minn sorsi stazzjonarji 1. It-taqsima A tapplika għall-Partijiet apparti l-Kanada u l-Istati Uniti tal-Amerika, it-taqsima B tapplika għall-Kanada u t-taqsima C tapplika għall-Istati Uniti tal-Amerika. A. Partijiet oħra apparti l-Kanada u l-Istati Uniti tal-Amerika 2. Għall-fini ta' din it-taqsima 'valur limitu tal-emissjonijiet' (ELV) tfisser il-kwantita' ta' NOx (somma ta' NO u NO2, espressi bħala NO2) li tinsab fil-gassijiet ta' skart minn installazzjoni li ma tistax tinqabeż. Sakemm ma jkunx speċifikat mod ieħor, għandu jiġi kkalkolat f'termini ta' massa ta' NOx għal kull volum tal-gassijiet ta' skart (expressi bħala mg/m3), billi jassumi kundizzjonijiet standard għat-temperatura u l-pressjoni għall-gass niexef (volum f'273.15 K, 101.3 kPa). Fir-rigward ta' kontenut ta' ossiġenu tal-gass ta' skart, għandhom japplikaw il-valuri mogħtija hawn taħt għal kull kategorija ta' sors. Mhix permessa d-dilwizzjoni sabiex jonqsu l-konċentrazzjonijiet ta' sustanzi niġġiesa fil-gassijiet ta' skart. Il-bidu u t-tmiem tal-operat u l-manteniment tal-apparat huma esklużi. 3. L-emissjonijiet għandhom jiġu mmonitorjati fil-każijiet kollha permezz ta' kejl ta' NOx jew permezz ta' kalkoli jew kombinazzjoni tat-tnejn li mill-inqas jiksbu l-istess korrettezza. Il-konformità mal-ELV's għanda tiġi vverifikata permezz ta' kejl kontinwu jew mhux kontinwu, l-approvazzjoni tat-tip, jew kwalunkwe metodu stabbli tekniku ieħor inkluż metodi tal-kalkolu vverifikati. Fil-każ ta' kejl kontinwu, il-konformità mal-ELVs tinkiseb jekk il-medja validata tal-emissjonijiet kull xahar ma taqbiżx il-valuri limitu. F'każ ta' kejl mhux kontinwu jew proċeduri ta' determinazzjoni jew kalkolu li jixirqu oħrajn, il-konformità mal-ELVs tinkiseb jekk il-valur medju bbażat fuq għadd xieraq ta' kejl taħt kundizzjonijiet rappreżentattivi ma jaqbiżx l-ELV. L-iskorettezza tal-metodi ta' kejl tista' tiġi kkunsidrata għal fini ta' verifika. 4. Il-monitoraġġ ta’ sustanzi niġġiesa rilevanti u l-kejl Õtal-parametri ta’ proċessÕ, kif ukoll l-assigurazzjoni tal-kwalità tas-sistemi ta’ kejl awtomizzati u l-Õkejl ta’ referenza għall-kalibrazzjoni ta' dawk Õis-sistemi, għandhom jitwettqu skont l-istandards tas-CEN. Jekk l-istandards tas-CEN ma jkunux disponibbli, l-istandards tal-ISO jew standards nazzjonali jew internazzjonali li jiżguraw il-forniment ta' dejta ta' kwalità xjentifika ekwivalenti għandhom japplikaw. 5. Dispożizzjonijiet speċjali għall-impjanti ta' kombustjoni msemmija fil-paragrafu 6: (a) Parti tista' tidderoga mill-obbligu ta' konformità mal-ELVs previsti fil-paragrafu 6 fil-każijiet li ġejjin: (i) Għall-impjanti tal-kombustjoni li normalment jużaw il-fjuwil gassuż li b'mod eċċeżżjonali jridu jużaw fjuwils oħrajn għaliex hemm interruzzjoni f'daqqa fil-provvista tal-gass u għal din ir-raġuni jkunu jeħtieġa li jkunu mgħammra b'faċilità tal-purifikazzjoni tal-gass ta' skart; (ii) Għal impjanti tal-kombustjoni eżistenti li ma joperawx itkar minn 17,500 siegħa ta' operat, li jibdew mill-1 ta' Jannar 2016 u jispiċċaw mhux aktar tard mill-31 ta' Diċembru 2023; jew (iii) Għal impjanti tal-kombustjoni eżistenti apparti mit-turbini tal-gass fuq l-art (koperti mill-paragrafu 7) li jużaw fjuwils solidi jew likwidi li ma joperawx iktar minn 1,500 siegħa ta' operat kull sena bħala medja rolling matul perjodu ta' ħames snin, minflok japplikaw l-ELVs li ġejjin: (aa) Għal fjuwils solidi: 450 mg/m³; (bb) Għall-fjuwils likwidi: 450 mg/m³. (b) Fejn impjant tal-kombustjoni jiġi estiż b'mill-inqas 50MWth, l-ELV speċifikat fil-paragrafu 6 għall-installazzjonijiet ġodda għandu japplika għall-parti estiża affettwata mill-bidla. L-ELV huwa kkalkulat bħala medja ppeżata permezz tal-input termali attwali kemm għall-parti eżistenti tal-impjant kif ukoll dik ġdida; (c) Il-Partijiet għandhom jiżguraw li jsiru dispożizzjonijiet għall-proċeduri marbuta mal-funzjonament ħażin jew il-ħsara fit-tagħmir tat-taffija; (d) Fil-każ ta' impjant tal-kompustjoni li juża fjuwil differenti li jinvolvi l-użu simultaneju ta' żewġ fjuwils jew iktar, l-ELV għandu jiġi determinat bħala l-medja ppeżata tal-ELVs għall-fjuwils individwali, abbażi tal-input termali mwassal minn kull fjuwil. Il-partijiet jistgħu japplikaw regoli li bihom l-impjanti tal-kombustjoni u l-impjanti tal-proċess f'raffinerija taż-żejt minerali jistgħu jkunu eżentati mill-konformità mal-valuri limitu individwali tal-NOx stipulati f'dan l-Anness, sakemm huma konformi ma' valur limitu bubble tal-NOx determinat abbażi tal-aħjar tekniki disponibbli. 6. Impjanti ta' kombustjoni b'input termali nominali li jaqbeż il-50 MWth:[2] Tabella 1 Valuri limitu għall-emissjonijiet ta' NOx rilaxxati mill-impjanti ta' kombustjonia Tip ta’ fjuwil || Input termali (MWth) || ELV għal NOx (mg/m³)b || || Fjuwils solidi || 50-100 || Impjanti ġodda: 300 (faħam, linjite u fjuwils solidi oħrajn) 450 (irmied tal-linjite) 250 (bijomassa, pit) Impjanti eżistenti: 300 (faħam, linjite u fjuwils solidi oħrajn) 450 (irmied tal-linjite) 300 (bijomassa, pit) 100–300 || Impjanti ġodda: 200 (faħam, linjite u fjuwils solidi oħrajn) 200 (bijomassa, pit) Impjanti eżistenti: 200 (faħam, linjite u fjuwils solidi oħrajn) 250 (bijomassa, pit) >300 || Impjanti ġodda: 150 (faħam, linjite u fjuwils solidi oħrajn) (ġenerali) 150 (bijomassa, pit) 200 (irmied tal-linjite) Impjanti eżistenti: 200 (faħam, linjite u fjuwils solidi oħrajn) 200 (bijomassa, pit) Fjuwils likwidi || 50–100 || Impjanti ġodda: 300 Impjanti eżistenti: 450 100-300 || Impjanti ġodda: 150 Impjanti eżistenti: 200 (ġenerali) Impjanti eżistenti f'raffineriji u installazzjonijiet kimiċi: 450 (għat-tqabbid ta' residwi tad-distillazzjoni u l-konverżjoni mir-raffinament taż-żejt mhux maħdum għall-konsum tiegħu stess fl-impjanti tal-kombustjoni u għat-tqabbid tar-residwu tal-produzzjoni tal-likwidu bħala fjuwil mhux kummerċjali) >300 || Impjanti ġodda: 100 Impjanti eżistenti: 150 (ġenerali) Impjanti eżistenti f'raffineriji u installazzjonijiet kimiċi: 450 (għat-tqabbid ta' residwi tad-distillazzjoni u l-konverżjoni mir-raffinament taż-żejt mhux maħdum għall-konsum tiegħu stess fl-impjanti tal-kombustjoni u għat-tqabbid tar-residwu tal-produzzjoni tal-likwidu bħala fjuwil mhux kummerċjali (< 500 MWth)) Gass naturali || 50–300 || Impjanti ġodda: 100 Impjanti eżistenti: 100 >300 || Impjanti ġodda: 100 Impjanti eżistenti: 100 Fjuwils gassużi oħrajn || >50 || Impjanti ġodda: 200 Impjanti eżistenti: 300 a B'mod partikolari, l-ELVs ma għandhomx japplikaw għal: · Impjanti fejn il-prodotti tal-kombustjoni huma użati biex isaħħnu direttament, inixxfu, jew kwalunkwe trattament ieħor ta’ oġġetti jew materjali; · Impjanti ta’ postkombustjoni ddiżinjati biex jippurifikaw il-gassijiet ta' skart permezz tal-kombustjoni li mhumiex operati bħala impjanti tal-kombustjoni indipendenti; · Faċilitajiet għar-riġenerazzjoni ta’ katalisti tal-ikkrekkjar katalitiku; · Faċilitajiet għall-konverżjoni tas-sulfur tal-idroġenu f’kubrit; · Reatturi użati fl-industrija tal-kimika; · Fran tal-batterija tal-kok; · Cowpers; · Bojlers ta’ rkupru fl-installazzjonijiet għall-produzzjoni tal-polpa; · Inċineraturi tal-iskart; u · Impjanti li jaħdmu bil-magni tad-diżil, petrol jew gass jew bit-turbini tal-gass, irrispettivament mill-fjuwil użat. b Il-kontenut ta' referenza ta' O2 huwa 6% għall-fjuwils solidi u 3% għall-fjuwils likwidi u gassużi. 7. Turbini tal-kombustjoni fuq l-art b'input termali nominali li jaqbeż il-50MWth: l-ELVs ta' NOx huma espressi bħala mg/m3 (f'kontenut ta' referenza tal-O2 ta' 15%) għandhom jiġu applikati għal turbin uniku. L-ELVs fit-tabella 2 japplikaw biss 'il fuq minn tagħbija ta' 70%. Tabella 2 Valuri limitu tal-emissjonijiet ta' NOx rilaxxati minn turbini tal-kombustjoni fuq l-art (inkluż turbini tal-Gass taċ-Ċiklu Ikkombinat (CCGT)) Tip ta’ fjuwil || Input termali (MWth) || ELV għal NOx (mg/m³)a || || Fjuwils likwidi (distillati ħfief u medji) || > 50 || Impjanti ġodda: 50 Impjanti eżistenti: 90 (ġenerali) 200 (impjanti li joperaw inqas minn 1 500 siegħa annwalment) Gass naturalib || > 50 || Impjanti ġodda: 50 (ġenerali)d Impjanti eżistenti: 50 (ġenerali)c,d 150 (impjanti li joperaw inqas minn 1 500 siegħa annwalment) Gassijiet oħra || > 50 || Impjanti ġodda: 50 Impjanti eżistenti: 120 (ġenerali) 200 (impjanti li joperaw inqas minn 1 500 siegħa annwalment) a Turbini tal-gass għall-użu f'ermerġenza li joperaw inqas minn 500 siegħa annwalment ma humiex koperti. b Il-gass naturali huwa metan li jokkorri naturali b’mhux iktar minn 20% (bħala volum) ta’ gassijiet inerti u kostitwenti oħrajn. c 75 mg/m3 fil-każijiet li ġejjin, fejn l-effiċjenza tat-turbin tal-gass tiġi determinata fil-kundizzjonijiet tat-tagħbija bażi tal-ISO: · Turbini tal-gass, użati f'sistemi ta' sħana u qawwa kombinati li għandhom effiċjenza globali ta' iktar minn 75%; · Turbini tal-gass, użati f'impjanti ta' ċiklu kombinat li għandhom effiċjenza elettrika globali medja annwali ta' iktar minn 55%; · Turbini tal-gass għal drives mekkaniċi. d Għal turbini ta' gass wieħed li ma jaqgħu taħt l-ebda waħda mill-kategoriji msemmija fin-nota tal-qiegħ c/, iżda li għandhom effiċjenza ta’ iktar minn 35% - determinati skont il-kundizzjonijiet ta’ tagħbija bażi tal-ISO - l-ELV għall-NOx għandu jkun 50 x η / 35 fejn η hija l-effiċjenza tat-turbin tal-gass f’kundizzjonijiet ta’ tagħbija bażi tal-ISO espressa bħala perċentwal. 8. Produzzjoni tas-siment: Tabella 3 Valuri limitu għall-emissjonijiet ta' NOx rilaxxati mill-produzzjoni tal-gagazzaa Tip ta' impjant || ELV għal NOx (mg/m³) || Ġenerali (installazzjonijiet eżistenti u ġodda) || 500 Kalkara lepol jew rotarja twila eżistenti fejn ma jkunx hemm skart li jiġi koinċinerat. || 800 a Installazzjonijiet għall-produzzjoni tal-gagazza fil-kalkara rotajra b'kapaċità ta' >500 Mg/jum jew fi fran oħrajn b'kapaċità ta' >50 Mg/jum. Il-kontenut ta' referenza ta' O2 huwa 10%. 9. Magni stazzjonarji: Tabella 4 Valuri limitu għall-emissjonijiet ta' NOx rilaxxati minn magni stazzjonarji ġodda TIp ta' magna, qawwa, speċifikazzjoni tal-fjuwil || ELV a,b,c (mg/m³) || Magni tal-gass > 1 MWth Magni li jieħdu bi spark (=Otto) il-fjuwils gassużi kollha || 95 (ħarqa dgħajfa megħjuna) 190 (ħarqa dgħajfa standard jew ħarqa rikka bil-katalist) Magni tal-fjuwil doppju > 1 MWth F'modalità gass (il-fjuwils gassużi kollha) F'modalità likwida (il-fjuwils likwidi kollha)d 1–20 MWth >20 MWth || 190 225 225 Magni tad-diżil > 5 MWth (jieħdu b'kompressjoni) Veloċità bil-mod (< 300 rpm) / Medja (300-1 200 rpm) 5–20 MWth Żejt tal-fjuwil tqil (HFO) u bijożjut Żejt tal-fjuwil ħafif (LFO) u Gass Naturali (NG) >20 MWth HFO u bijożjut LFO u NG Veloċità qawwija (>1 200 rpm) || 225 190 190 190 190 Nota: Il-kontenut ta' referenza tal-ossiġenu huwa 15%[3] a Dawn l-ELVs ma japplikawx għal magni li jintużaw għal inqas minn 500 siegħa annwalment. b Fejn ir-Riduzzjoni Katalitika Selettiva (SCR) bħalissa ma tistax tiġi applikata għal raġunijiet tekniċi u loġistiċi bħal gżejjer remoti jew fejn id-disponibbiltà ta' ammonti suffiċjenti ta' fjuwil ta' kwalità għolja ma jistgħux ikunu garantiti, jista' jiġi applikat perjodu tranżitorju ta' 10 snin wara d-dħul fis-seħħ tal-Protokoll preżenti għal Parti għall-magni tad-diżil u l-magni tal-fjuwil doppju li matulhom japplikaw l-ELVs li ġejjin: · Magni tal-fjuwil doppju: 1,850 mg/m³ f'modalità likwida; 380 mg/m3 f'modalità gass; · Magni tad-diżil - Veloċità/Baxxa (< 300 rpm) u Medja (300–1,200 rpm) 1,300 mg/m³ għal magni bejn 5 u 20 MWth u 1,850 mg/m³ għal magni > 20 MWth; · Magni tad-diżil - Veloċità qawwija (> 1200 rpm): 750 mg/m³. c Magni li jaħdmu bejn 500 u 1,500 siegħa operattiva kull sena jistgħu jkunu eżentati mill-konformità ma' dawn l-ELVs fil-każ li jkunu qed japplikaw miżuri primarji biex jillimitaw l-emissjonijiet ta' NOx u jissodisfaw l-ELVs stipulati fin-nota tal-qiegħ b; d Parti tista' tidderoga mill-obbligu li tikkonforma mal-valuri limitu tal-emissjonijiet mill-impjanti tal-kombustjoni li jużaw fjuwil gassuż li b'mod eċċezzjonali jridu jużaw fjuwils oħrajn għaliex hemm interuzzjoni f'daqqa fil-provvista tal-gass u għal din ir-raġuni jkunu jeħtieġu li jkunu mgħammra b'faċilità tal-purifikazzjoni tal-gass ta' skart. Il-perjodu ta' żmien eċċezzjonali ma għandux jaqbeż 10 ijiem ħlief meta jkun hemm ħtieġa kumplessiva biex jinżammu l-provvisti tal-enerġija. 10. Impjanti tas-sinter tal-minerali tal-ħadid: Tabella 5 Valuri limitu għall-emissjonijiet ta' NOx rilaxxati mill-impjanti tas-sinter tal-minerali tal-ħadid Tip ta' impjant || ELV għal NOx (mg/m³) || Impjanti tas-sinter: Installazzjoni ġdida || 400 Impjanti tas-sinter: Installazzjoni eżistenti || 400 a Produzzjoni u proċessar ta' metalli: xiwi tal-minerali tal-metall jew installazzjonijiet tas-sintering, installazzjonijiet għall-produzzjoni tal-ħadid fondut grezz jew azzar (fużjoni primarja jew sekondarja) inkluż l-kasting kontinwu b'kapaċità li taqbeż it-2.5 Mg/siegħa, installazzjonijiet għall-ipproċessar ta' metalli ferrużi (mtieħen sħan tar-rolling > 20 Mg/siegħa ta' azzar mhux maħdum). b Bħala eżenzjoni mill-paragrafu 3, dawn l-ELVs għandhom jiġu kkunsidrati bħala medjati fuq perjodu sostanzjali ta' żmien. 11. Produzzjoni tal-aċidu nitriku: Tabella 6 Valuri limitu għall-emissjonijiet tal-NOx mill-produzzjoni tal-aċidu nitriku bl-esklużjoni tal-unitajiet tal-konċentrazzjoni tal-aċidu Tip ta’ installazzjonijiet || ELV għal NOx (mg/m³) || Installazzjonijiet ġodda || 160 Installazzjonijiet eżistenti || 190 B. Il-Kanada 12. Il-valuri limitu għall-kontroll tal-emissjonijiet tal-NOx se jkunu determinati għal sorsi stazzjonarji, kif jixraq, b'kunsiderazzjoni tal-informazzjoni dwar it-teknoloġiji ta' kontroll disponibbli, il-valuri limitu applikati f'ġurisdizzjonijiet oħrajn, u d-dokumenti ta' hawn taħt: (a) New Source Emission Guidelines for Thermal Electricity Generation; (b) National Emission Guidelines for Stationary Combustion Turbines. PN1072; (c) National Emission Guidelines for Cement Kilns. PN1284; (d) National Emission Guidelines for Industrial/Commercial Boilers and Heaters. PN1286; (e) Operating and Emission Guidelines for Municipal Solid Waste Incinerators. PN1085; (f) Management Plan for Nitrogen Oxides (NOx) and Volatile Organic Compounds (VOCs) — Phase I. PN1066; u (g) Operating and Emission Guidelines for Municipal Solid Waste Incinerators. PN1085. C. L-Istati Uniti tal-Amerika 13. Il-valuri limitu għall-kontroll tal-emissjonijiet ta' NOx minn sorsi stazzjonarji fil-kategoriji tas-sorsi stazzjonarji li ġejjin, u s-sorsi li għalihom japplikaw, huma speċifikati fid-dokumenti li ġejjin: (a) Coal-fired Utility Units — 40 Code of Federal Regulations (C.F.R.) Part 76; (b) Electric Utility Steam Generating Units — 40 C.F.R. Part 60, Subpart D, and Subpart Da; (c) Industrial-Commercial-Institutional Steam Generating Units — 40 C.F.R. Part 60, Subpart Db; (d) Nitric Acid Plants — 40 C.F.R. Part 60, Subpart G; (e) Stationary Gas Turbines — 40 C.F.R. Part 60, Subpart GG; (f) Municipal Waste Combustors — 40 C.F.R. Part 60, Subpart Ea, and Subpart Eb; (g) Hospital/Medical/Infectious Waste Incinerators — 40 C.F.R. Part 60, Subpart Ec; (h) Petroleum Refineries — 40 C.F.R. Part 60, Subpart J, and Subpart Ja; (i) Stationary Internal Combustion Engines — Spark Ignition, 40 C.F.R. Part 60, Subpart JJJJ; (j) Stationary Internal Combustion Engines — Compression Ignition, 40 C.F.R. Part 60, Subpart IIII; (k) Stationary Combustion Turbines — 40 C.F.R. Part 60, Subpart KKKK; (l) Small Municipal Waste Combustors — 40 C.F.R. Part 60, Subpart AAAA; (m) Portland Cement —40 C.F.R. Part 60, Subpart F; (n) Commercial and Industrial Solid Waste Combustors — 40 C.F.R. Part 60, Subpart CCCC; u (o) Other Solid Waste Combustors — 40 C.F.R. Part 60, Subpart EEEE. S. Anness VI Fl-Anness VI jinbidel it-test li ġej: Valuri limitu għall-emissjonijiet ta' komposti organiċi volatili minn sorsi stazzjonarji 1. It-taqsima A tapplika għall-Partijiet apparti l-Kanada u l-Istati Uniti tal-Amerika, it-taqsima B tapplika għall-Kanada u t-taqsima C tapplika għall-Istati Uniti tal-Amerika. A. Partijiet oħra apparti l-Kanada u l-Istati Uniti tal-Amerika 2. Din it-taqsima tal-Anness preżenti tkopri s-sorsi stazzjonarji tal-emissjonijiet ta' VOC elenkati fil-paragrafi 8 sa 22 hawn taħt. L-installazzjonijiet jew partijiet minn installazzjonijiet għal riċerki, l-iżvilupp u l-ittestjar ta' prodotti ġodda u l-proċessi m'humiex koperti. Il-valuri tal-livell limitu qed jingħataw fit-tabelli ta' hawn taħt illi huma speċifiċi skont is-settur. Dawn ġeneralment jirreferu għall-konsum tas-solvent jew fluss ta' massa ta' emissjoni. Fejn operatur wieħed iwettaq diversi attivitajiet li jaqgħu taħt l-istess subintestatura fl-istess installazzjoni fl-istess sit, il-konsum tas-solvent jew il-fluss tal-massa tal-emissjoni ta' attivitajiet bħal dawn jingħadu flimkien. Jekk ma jkunx indikat valur ta' livell limitu, il-valur limitu mogħti japplika għall-installazzjonijiet kollha konċernati. 3. Għall-fini tat-taqsima A tal-Anness preżenti: (a) 'Ħażna u distribuzzjoni ta' petrol' tfisser it-tagħbija tat-trakkijiet, vaguni tal-ferrovija, braken u vapuri tal-baħar f'depots u stazzjonijiet ta' skarigu tar-raffinar ta' żejt minerali, inkluż vetturi li jagħtu l-fjuwil fl-istazzjonijiet tas-servizz; (b) 'Kisi adessiv' tfisser kwalunkwe attività fejn adessiv huwa applikat fuq wiċċ ta' oġġett, bl-eċċezzjoni ta' kisi adessiv u laminar assoċjat ma' attività ta' stampar u laminar ta' injam u plastik; (c) 'Laminar ta' injam u plastik' tfisser kwalunkwe attività biex twaħħal flimkien injam u/jew plastik sabiex jipproduċu prodotti laminati; (d) 'Attività ta' kisi' tfisser kwalunkwe attività fejn titpoġġa applikazzjoni waħda jew applikazzjonijiet multipli ta' rita kontinwa ta' kisi fuq: (i) Vetturi ġodda definiti bħala vetturi tal-kategorija M1 u tal-kategorija N1 safejn huma miksija fl-istess installazzjoni bħall-vetturi M1; (ii) Kabini tat-trakkijiet, definiti bħala l-post fejn joqgħod ix-xufier, u l-post fejn jitpoġġa l-makkinarju tekniku kollu ta' vetturi fil-kategoriji N2 u N3; (iii) Vannijiet u trakkijiet definiti bħala vetturi fil-kategoriji N1, N2 u N3, minbarra l-kabini tat-trakkijiet; (iv) Xarabankijiet definiti bħala vetturi fil-kategoriji M2 u M3; (v) Uċuħ ta' oġġetti oħrajn metalliċi jew tal-plastik inkluż dawk tal-ajruplani, il-vapuri, il-ferroviji, eċċ.; (vi) Uċuħ ta' oġġetti tal-injam; (vii) Uċuħ ta' oġġetti tat-tessut, drapp, rita u karti; u (viii) Ġilda; Din il-kategorija ta' sorsi ma tinkludix il-kisi ta' substrati b'metalli permezz ta' tekniċi elettroforetiċi jew ta' sprejjar bil-kimika. Jekk l-attività tal-kisi tinkludi stadju fejn l-istess artikolu jiġi stampat, dak l-istadju ta' stampar huwa kunsidrat bħala parti mill-attività tal-kisi. Madankollu, attivitajiet ta' stampar operati bħala attivita' separata mhumiex koperti minn din id-definizzjoni. F'din id-definizzjoni: · Vetturi M1 huma dawk użati għall-ġarr tal-passiġġieri u li jkollhom mhux aktar minn tminn siġġijiet minbarra dak tax-xufier, · Vetturi M2 huma dawk użati għall-ġarr tal-passiġġieri u li jkollhom aktar minn tminn siġġijiet minbarra dak tax-xufier u li għandhom massa massima li ma taqbiżx il-5 Mg; · Vetturi M3 huma dawk użati għall-ġarr tal-passiġġieri u li jkollhom aktar minn tminn siġġijiet minbarra dak tax-xufier u li għandhom massa massima li taqbeż il-5 Mg; · Vetturi N1 huma dawk użati għall-ġarr ta' merkanzija u li għandhom massa massima li ma taqbiżx it-3.5 Mg; · Vetturi N2 huma dawk użati għall-ġarr ta' merkanzija u li għandhom massa massima li taqbeż it-3.5 Mg iżda ma taqbiżx it-12 Mg; · Vetturi N3 huma dawk użati għall-ġarr ta' merkanzija u li għandhom massa massima li taqbeż it-12 Mg; (e) 'Kisi ta' kojl' tfisser kwalunkwe attività fejn azzar ikkojljat, azzar inossidabbli, azzar miksi, ligi tar-ram jew strippi tal-aluminju jkunu miskija b'kisja li tifforma rita jew laminat fi proċess kontinwu; (f) 'Tindif fix-xott' tfisser kwalunkwe attività industrijali jew kummerċjali li tuża l-VOCs f'installazzjoni għat-tindif tal-ħwejjeġ, tagħmir domestiku u oġġetti tal-konsumatur simili bl-eċċezzjoni tat-tneħħija manwali tat-tbajja u tikek fl-industrija tat-tessut u l-ħwejjeġ; (g) 'Manifattura ta' kisi, verniċ, linek u adessivi' tfisser il-manifattura ta' preparazzjonijiet ta' kisi, verniċ, linek u adesivi, u tal-intermedjarji safejn huma prodotti fl-istess installazzjoni permezz ta' taħlit ta' pigments, reżini u materjali adesivi ma' solventi organiċi jew trasportaturi oħrajn. Din il-kategorija tinkludi wkoll id-dispersjoni, il-predispersjoni, ir-realizzar ta' ċerta viżkożita' jew kulur u l-imballaġ tal-prodotti finali fil-kontenituri; (h) 'Stampar' tfisser kwalunkwe attività tar-riproduzzjoni ta' test u/jew immaġni fejn, permezz tal-użu ta' trasportatur tal-immaġni, il-linka tiġi ttrasferita fuq il-wiċċ ta' oġġett u tapplika għas-subattivitajiet li ġejjin: (i) Flessografija: attività tal-istampar li tuża trasportatur ta' immaġni ta' fotopolimeri tal-gomma jew tal-lastku fuqhiex il-linek tal-istampar ikunu aktar 'il fuq miż-żoni li mhumiex għall-istampar, permezz tal-użu ta' linek likwidi li jinxfu permezz tal-evaporazzjoni; (ii) Heat-set web offset: attività ta’ stampar ġestita bil-web bl-użu ta’ trasportatur tal-immaġni li fiha ż-żoni tal-istampar u ta’ mingħajr stampar huma fl-istess linja, fejn web-fed tfisser li l-materjal li jrid jiġi stampat jidħol fil-magna permezz ta' rukkell li huwa distint mill-karti separati. Iż-żona fejn ma jsirx stampar hija trattata sabiex tattira l-ilma u għalhekk tirrifjuta l-linka. Iż-żona ta’ stampar hija trattata biex tirċievi u tittrażmetti l-linka għall-wiċċ tal-oġġett li jrid jiġi stampat. L-evaporazzjoni ssir ġo forn fejn tintuża arja sħuna biex issaħħan il-materjal stampat; (iii) Rotokalk tal-pubblikazzjoni: rotokalk li jintuża għall-karti tal-istampar għar-rivisti, fuljetti, katalgi jew prodotti simili, permezz tal-użu tal-linka bbażata fuq it-toluwen; (iv) Rotokalk: attività tal-istampar li tuża trasportatur ta’ immaġni ċilindrika li fiha ż-żona ta’ stampar tkun taħt iż-żona li mhix stampata, li tuża linka likwida li tinxef permezz tal-evaporazzjoni. Ir-riċessi huma mimlija bil-linka u ż-żejjed jitnaddaf minn fuq iż-żona fejn ma jsirx stampar qabel ma jmiss maċ-ċilindru l-wiċċ tal-oġġett li se jiġi stampat u jiġbor il-linka mir-riċessi; (v) Stampar bl-iskrin rotatorju - proċess tal-istampar web-fed li fih il-linka titmexxa fuq il-wiċċ tal-oġġett li jrid jiġi stampat billi jiġi sfurzat minn trasportatur ta’ immaġni poruż, fejn iż-żona tal-istampar hija miftuħa u ż-żona li mhix tal-istampar hija ssiġillata, bl-użu ta’ linek likwidi li jinxfu biss permezz tal-evaporazzjoni. Web-fed tfisser li l-materjal li jrid jiġi stampat jiddaħħal fil-magna permezz ta' rukkell li huwa distint mill-karti separati; (vi) Laminar assoċjat ma' attività tal-istampar: it-twaħħil ta' żewġ materjali flessibbli jew iktar biex jipproduċu il-laminati; u (vii) Varniċ: attività fejn varniċ jew kisi adeżiv jiġu applikati fuq materjal flessibbli sabiex aktar tard jissiġilla l-materjal tal-imballaġ; (i) 'Manifattura ta' prodotti farmaċewtiċi' tfisser sinteżi kimika, fermentazzjoni, estrazzjoni, formulazzjoni u tlestija ta' prodotti farmaċewtiċi u, meta jitwettqu fl-istess sit, il-manifattura tal-prodotti intermedjarji; (j) 'Konverżjoni ta' gomma naturali jew sintetika' tfisser kwalunkwe attività ta' taħlit, tifrik, ibblendjar, kalendratura u estrużjoni u vulkanizzazzjoni ta' gomma naturali jew sintetika u attivitajiet addizzjonali għall-ipproċessar ta' gomma naturali jew sintetika sabiex jirriżulta prodott finali; (k) 'Tindif ta' wiċċ ta' oġġett' tfisser kwalunkwe attività ħlief tindif bin-niexef li tuża solventi organiċi biex tneħħi l-kontaminazzjoni mill-wiċċ ta' materjal, inkluż l-isgrassar; attività ta' tindif li tikkonsisti minn iktar minn stadju wieħed qabel jew wara kwalunwke stadju ieħor ta' proċessar hija kkunsidrata bħala attività waħda ta' tindif ta' wiċċ ta' oġġett. L-attività tirreferi għat-tindif tal-wiċċ ta' prodotti u mhux għat-tindif tal-makkinarju ta' proċess; (l) 'Kundi